text:
Omuwandiisi yagamba nti : omusingi gw'ejingiza ya shia bazimbira kukugamba nti ba swahaaba ba Nnabi (s.a.a.w) abaawererako ddala emitwaalo kumi (100, 000) abaali mu Hijja ya Nnabbi (s.a.a.w) eyasembayo bonna baava mu ddiin okujjako abatono mubo.
Tugamba nti : Okubeera kulembe ogumu ne Nnabbi (s.a.a.w) kyokka tekifuuka nsonga efuula omuntu kuba mwenkanya oba muloongoofu bwabeera nga tafuddeyo kutya katonda nakukola mirimu mirungi, katonda agamba mu Qur'an 66:13 "Asiinga okuba n'ekitiibwa mmumaso gaa katonda yooyo asinga okumutya”. era nga n'obujulizi buli mu Qur'an nti abantu bangi abaali kumulembe gwa Nnabbi(s.a.a.w) Qur'an etutegeeza nti abamu baali bakkiriza eranga balongosa eddiin ate nga abalala baali bannaanfunsi, Qur'an etutegeeza nti abamu baali babonya bonya Nnabbi(s.a.a.w).
Abavvunuzi ba Qur'an nabawandiisi bebyaafaayo bawandiika ebitutegeeza nti bonna tebaali kumutindo gweetagisa mu bweenkanyankanya n'obulongoofu nga engeri zaabwe ziringa zabantu abalala.
Emabegako tukulaze baswahaba kyebatukaako mukwaawukana nga engerizaabwe mweekyo tezawukana nabantu balala okujjako kunkomerero yensonga eno katulete ekyokulabirako ekyo bannabyafaayo byebawandiika nga tubijja mubitabo byaba Ahli-sunna asobole okufuna ekituufu naabamufaanana, ate kiri nti bwetwogera kubintu ba swahaba byebaakola, tuba tetugenderadde kubaswaaza wabula tuba twogera kunsonga mubutuufu bwaayo eranga byeebyo ebiri ebiri mubitabo bya basunni ebikukutivu, tetusaanye kugamba nti musaango gwa shia kubanga twagadde okumanya ebituufu kubuli nsonda ate nga biri mu ba sunni era ba swahaba bantu nga abantu babulijjo basobola okukola ensobi era basobola n'okukola ebirungi oba okutegeera ekintu obubi n'obutagendera ku mateeka ga ddiin(sharia) n'okubonyabonya Nnabbi (s.a.a.w) n'abantu b'enyumba ye atenga abalala okubera abaloongoofu buli nsonga yaabwe yonna nekibeera nti shia bagamba nti omubi mubaswahaaba mubi kulweebyo byeyakolanga era n'omulongoofu mulongoofu kulweebyo bye yakolanga, kino kyeekitufu sossi kugamba nti baswahaaba bonna baasobya oba n'ogamba nti bonna balongoosa bulongoosanga, kubnga ekyo kirimbisa ebyafaayo byaabwe. Kyeetagisa ku muwandiisi waffe ono n'abmufaanana okulekako katono kubbali ebyo bya kkiririzaamu n'ebyeyasikira okusobola okutunulira buli nsonga n'omuntu agikoze n'eriiso ejjoji n'obwenkanyankanya wamu n'obuvumu n'okulamula abantu okusinzira nga ebyaafaayo ebituufu ebyaaliwo kubuli mulembe ogwo, ngabwebyamutwogererako. atujjeyo kubimu ebyagwaawo mu njawukana n'okwawukana wakati wabaswahaba okuviira ddala kumulembe gwa Nnabbi Muhammad (s.a.a.w) soma olabe.


c: text/html

text:
UPDF egenda kutandika okuwozesa Omusirikale waayo eyatta abantu 3
Lance Corporal, Geoffrey Odaga eyatta abantu 3 ababulijjo mu bbaala emu mu Kabedo-Opong trading centre mu Division y’e Badege mu municipality y’e Gulu amaggye agasazeewo gamuwozeseze mu lujjudde.
Ekkooti y’amaggye ebadde abasirikale ebawozeseza Makindye mu kkooti yaayo naye ono ye esazeewo emuwozeseze mu lujjudde e Gulu nga n’abatuuze balaba okutandika leero okumala enaku 5.
Omwogezi w’amaggye ga UPDF Brig. Richard Karemire akakasiza ensonga eno. Kinajukirwa nti Odaga nga wa UPDF mu kibinja eky’okuna e Gulu yagenda mu bbaala ku ssaawa nga ttaano ez’ekiro nabba ssente ezitanamanyika muwendo wamu n’omwenge oluvannyuma n’akuba amasasi mu bantu abaali banywa omwenge. Wabula oluvannyuma yasangibwa yebase oluvannyuma lw’okunywa omwenge omungi era nakwatibwa.

robotstxt: allowed

filter: keep


text:
Abatwala eby’obulamu mu district ye Nwoya bamalirizza enteekateeka z’okutambula nga bagema abaana b’amasomero n’abataka ekirwadde ky’omusujja gw’ekibumba ogwa Hepatitis B nga kiddiridde omuwendo gwa bano abagenda ku ddwaliro ekkulu eruuyi eyo okubagema ekirwadde kino okulinnya.
Amyuka Ssentebe wa district eno Betty Kibwota ategeezezza nti abataka abasukka mu 100 be bagenda ku ddwaliro ekkulu erisangibwa mu ggombolola ye Anaka okujjanjabwa omusujja guno buli lunaku ng’abantu 76 be baakakeberebwa nebasangibwa nakyo.
Ku luuyi lw’eby’enjigiriza,abitwala Erwenyo Richard eby’enjigiriza ebitali bya mulembe eruuyi eno abitadde ku butabeera na basomesa bamala nga bwegwalibadde.
Ono ategeezezza nti okusinziira ku muwendo gw’abasomesa be balina okubeera nabo mu masomero ga Gov’t ku madaala gombi erya Primary ne Secondary babuzaako abasomesa 206 ekiteekawo omwaganya omunene ennyo ng’ekiseera kino balina amasomero ga Primary amakumi 48 Primary ne senior nga buli limu lirimu abasomesa ekinene ennyo bana bana abakola.
Kivvuunuddwa Charles Kizindo
Photo Credit: Red Pepper


text:
OBULAMU BW’EKIKRISTAAYO
Okutuukiriza Obulungi Obuweereza Bwaffe—Okukubiriza Abantu Okujja mu Nkuŋŋaana
LWAKI KIKULU: Enkuŋŋaana zitusobozesa ‘okuyimbira Yakuwa n’okumutendereza.’ (Zb 149:1) Bwe tuba mu nkuŋŋaana, tuyigirizibwa okukola Katonda by’ayagala. (Zb 143:10) Abantu abasiima obubaka bwaffe n’abayizi ba Bayibuli bakulaakulana mangu mu by’omwoyo bwe batandika okujja mu nkuŋŋaana.
ENGERI Y’OKUKIKOLAMU:
Bw’oba waakabuulira omuntu mukubirize okujja mu nkuŋŋaana. Tolinda okutuusa ng’afuuse omuyizi wa Bayibuli.
—Kub 22:17
Munnyonnyole enkuŋŋaana bwe zibeera era n’ebinaayigirizibwa mu lukuŋŋaana olunaddako. Oyinza okukozesa ebintu bino: akapapula akayita abantu mu nkuŋŋaana, vidiyo Biki Ebikolebwa mu Kizimbe ky’Obwakabaka?, n’essomo 5 ne 7 mu brocuwa Abakola Yakuwa by’Ayagala
By’oyinza okukola okumuyamba: Yandiba nga yeetaaga okuyambibwako mu by’entambula oba okumuyambako okulonda oluyoge olusaana? Bw’ajja mu nkuŋŋaana, tuula naye mukozese mmwembi ebitabo byo. Mwanjule eri abalala


text:
Emirambo 136 gye gyasoose okunnyululwa era ku makya g’Olwomukaaga, balubbira ne badda mu nnyanja okunoonya emirambo emirala era nga waliwo okutya nti abantu bonna 200 abatalabikako bandiba nga baafiiridde mu nnyanja.
Ekidyeri kino ekiyitibwa MV Nyerere kyabbidde nga kinaatera okutuuka ku kizinga ky’e Ukara ku ludda lwa L. Victoria (Nnalubaale) olw’e Tanzania mu ssaza ly’e Mwanza.
Kyabadde kiva Bugorora mu Tanzania era nga kitisse abantu abasukka mu 400 kw’ossa ebyamaguzi.
Emirambo 218 gye gyakannyululwa mu nnyanja ne giteekebwa ku lukalu.
Abooluganda lw’abantu abaafudde obwedda balindidde ku lukalu wakati mu maziga era ng’omulambo oguggyibwayo gusooka kwetegerezebwa abooluganda, oluvannyuma ne bagusabika ebiveera.
Okutikka akabindo kigambibwa okuba nga kye kyavuddeko akabenje era awo Magufuli w’asinzidde okulagira abakivunaanyizibwako bonna okuli n’abaabadde basigadde mu ofiisi, bakwatibwe baggalirwe era bavunaanibwe okulagajjalira emirimu ekyavuddeko abantu abangi bwe batyo okufa.
Ekidyeri kino kiteekeddwa okutikka abantu abatasukka 100, wabula we kyafunidde akabenje kyabadde kitisse abasoba mu 400 ate nga kuliko n’ebyamaguzi bingi.
Nti abantu bangi baabadde bayaayaana okugendera ku kidyeri kubanga lwabadde lunaku lwa katale ka mubuulo e Bugorora ku kizinga ky’e Ukerewe era abaabadde bava mu katale beeyiye ku kidyeri, obuzito ne buyitirira.
Abasinga baabadde n’emigugu gy’ebyamaguzi byabwe era baatudde nagyo, ne gujabagira.
Omuduumizi wa poliisi e Tanzania Simon Sirro Mwanza yagambye nti bakyalina obweraliikirivu ku kweyongera kw’omuwendo gw’abaafiiridde mu kabenje kano kubanga n’abantu 40 kw’abo be baasobodde okuggya mu nnyanja nga bakyali balamu, embeera yaabwe nayo yabadde yeeraliikiriza.


text:
Abazannyi amakumi 23 n’abakungu 9 bebagenda okukiirira Uganda mu mpaka za Orange African Nations Championship ( CHAN). Hamid Juma ono ng’ali ku kakiiko akakulira eby’ekikugu mu FUFA y’agenda okukulemberamu ekibinja ky’abantu amakumi 32 .
Ekibinja ky’abantu bano kigenda kusimbula okugenda e Rwanda ku lw’omukaaga lwa ssabbiiti eno Ssaawa Kkumi ez’akawungeezi. Miya Farouk y’agenda okuduumira abazannyi nga waakuyambibwako Joseph Ochaya ne Robert Ssentongo. Uganda eri mu kibinja D omuli Zimbabwe ,Zambia ne Mali era nga bano baakuzannyira emipiira gy’omukibinja mu kisaawe ekiri ku lubalama lw’ennyanja ekya Umuganda mu kibuga Rubavu. Abazannyi 23 aba Uganda Cranes n’ennamba zebaneetimba ku mijoozi gyabwe.
Mathias Kigonya (1) GK Denis Okot Oola (2) Nsubuga Joseph (3) Jjuuko Richard Kasagga (4) Bernard Muwanga (5) Kizito Keziron (6) Ochaya Benson Joseph (7) Muzamiru Mutyaba (8) Sentongo Robert (9) Miya Faruku (10) Erisa Ssekisambu (11) Hassan Wasswa (12) Kalanda Frank (13) Serunkuuma Geoffrey (14) Ceaser Samson Okhuti (15) Ntege Ivan (16) Isaac Muleme (17) Isima Bin Abdul Rashid Watenga (18) GK Awany Timothy Denis (19) Alitho James (20) GK Kirya Ambrose (21) Kizza Martin (22) Olaki Ronald Francis (23) Abakungu abagenda okutambula ne ttiimu;anaakulira ekibinja: Juma Hamid Omutendesi: Milutin Sredojevic Amyuka Omutendesi: Moses Basena Omutendesi w’abakwasi ba Goolo :Fred Kajoba Musawo: Dr. Ronald Kisolo Musawo: Ivan Ssewanyana Mukwasaganya: Joseph Kasana Akulira eby’amawulire: Hussein Ahmed Marsha Ayambako Mutendesi : Saidi Lugolobi


text:
Kintu Ne Nnambi
Omuntu okusobola okumanya ebitufaako, alina okusooka okumanya bwetwaatuuka okubeera wano. Bino bye byafaayo by’ensibuko yaffe.
Omusajja eyasooka ku nsi bamuyitanga Kintu. Yatambulanga ku nsi ne nte ye, eyamuwanga nebimu ku byetaago bye ebyo bulamu. Olunaku lumu yasisinkana Nnambi ne mwanyina Kayiikuuzi. Bano ababiri baali abamu ku baana ba Ggulu, era baali bazze ku nsi kutambulako. Nnambi yasiima empisa za Kintu ennungi, yeewunya engeri gyeyali abeerawo mu bulamu nga akozesa ebintu ebitono bwebityo, ate nga agumidde obwoomu bweyalimu. Era okugenda okudda mu ggulu nga Nnambi atandise okwagala Kintu, nga era asazewo okujja kunsi amubeese beese. Wabula bannyina ekintu kino bakiwakanya.
Ggulu naye teyagala kiroowozo kino. Naye Nnambi yamwegayirira okutuusa bweyasalwo okuwa Kintu ebigezo nga tannamukkiriza kuwasa Nnambi. Kintu ebibuuzo byonna yabiyita bulungi, era nebamukkiriza awase Nnambi amutwale ku nsi. Ggulu yabagamba okugenda nga obudde tebunnakya, era obutakoma mu kubo kudda kunona kintu kyonna. Ensonga eyokugenda kuno mu kyaama yaali ya kwewala mwanyina wa Nnambi, Walumbe okubalaba. Ggulu yabalabula nti bwaligenda nabo ku nsi agenda kubatawanya. Bwaatyo Ggulu yawa Kintu ne Nnambi ebirabo bye nsolo ezokulunda ne mmere eyokusiga. Nnambi yerabira emmeere yenkoko ze, bwabayanguwa okuddayo okuginona, Walumbe namulaba. Yamunenya okuba nga yali agenda nga tamusibudde, era nasalawo naye okugenderako. Kitaabwe ne baganda babwe abalala balemwa okumutangira.
Nnambi ne Kintu bajja kunsi, balima emmeere nebalunda ensolo nebazaala n’abaana. Emirundi ebiri Walumbe yagenda ewa Kintu nga amusaba omwana owokumuyambako munju ye. Kintu yajjukira Ggulu bweyamulabula , nagaana okuwa Walumbe omwana. Walumbe kyaava atta omu ku batabani ba Kintu. Kintu yagenda namuloopa ewa Ggulu. Ggulu yawereza Kayiikuuzi ajje kunsi agambe Walumbe okuddayo, oba kyetaagisa omukwate amuzzeyo lwaa mpaka. Walumbe yagaana okugenda ne Kayiikuuzi, okujjako nga ne Nnambi bagenda naye. Kayiikuuzi nagezaako okumukwata. Basooka nebalwana, okutuusa Walumbe bweyesimmattula nadduka nayingira mu ttaka, nga ne Kayiikuuzi amugoba. Ensi yakankana olwo musinde gwaabwe nga bafubutuka nokuddamu okwessogga ettaka. Kino bakikoleera ennaku eziwera. Kayiikuuzi bwalaba nga amaanyi ga Walumbe gakendedde nagamba Kintu ne Nnambi nabaana baabwe bamale olunaku lumu mu nju. Nga ayagala babere bokka ebweeru ne Walumbe kisobole okumwanguyira okumukwaata.
Entegeka eno teyakola, kubanga abaana abamu bajeemera ebiragiro bya Kayiikuuzi. Kayiikuuzi yabanakuwalira. Kintu yakkiriza nti omusango gwaali gugwe ne Nnambi abaleeta Walumbe ku nsi, era neyeyama nti agenda kuzaala abaana bangi, nti Walumbe nebwalibatta tagenda kubamalawo. “Bazzukulu ba Kintu tebaliggwa ku nsi.” Kayiikuuzi yaddayo ewa Ggulu naleeka Walumbe kunsi nga munyiivu okusinga bweyali abadde. Wabula yaleka awadde Nnambi ne Kintu amagezi nti bayigirize abaana baabwe okwekwata awamu omuganda. Wano wewava ekigambo Omuganda, abangi betuyita Abaganda. Kayiikuzi n’abagamba nti eno ye ngeri yokka Abaganda gyebagenda okusobola okulwanyisa Walumbe, kubanga nakati akamu kamenyeka mangu okusinga omuganda. Bwebatyo nabo bwebalyekwatanga awamu bangenda kubera bulungi mu bulamu ate bawaangaale. Naye bwebali kkiriza okwekutulakutula bagenda kubeera mu bulamu obutali bulungi ate bafe mangu.
Abantu bangi batabula Ggulu ayogerebwako wano, ne Ggulu Lubaale we ddembe. Naye bano ba Lubaale ba Buganda 69 baali bantu abatambulanga ku nsi kuno nga balina ebitone ebyenjawulo. Bwebaafa bebabeera amaanyi/emyooyo egiyinza okuyitibwa okuyamba abantu, buli gumu okusinziira ku kitone Lubaale ono kyeyalina nga akyaali muntu ,mulamu. Engeri Kintu gyaali omuntu eyasooka ku nsi, bano ba Lubaale mu kiseera ekyo tebaaliwo. Aba wandiisi abamanyi kino kyebava bawandiika buwandiisi ku Ggulu mu lugero luno nga oyo ali mu Ggulu the one in heaven, yadde nga abasinga tebakinyonyola.
Kati awo lwaki abedda tebamuyita buyisi linnya lye, Katonda we Butonda? Kirabika nti Ggulu lyaali linnya lilye yekka mu biseera ebyedda. Naye ebintu bitono abyaali bimumanyiddwako, n’okusooka byonna nti yeyatonda ebintu byonna ebirabika nebitalabika ( nga empewo). Era yali amanyiddwa akubeera owa maanyi ennyo atenga mukambwe. Olwensonga eno, abantu batya nnyo okumunyiza nebasalawo okumubeera ewalako, nga bwekyaali kisoboka. Kirabika amawulire agaali gasinze obulungi Abaganda gebaali bafunye, ebyaasa bingi oluvanyuma, gegagamba nti mu butuufu Katonda wa kisa, wa mukwano ate asonyiwa. Ku ludda olulala, abantu bedda baali tebagala kubuulira baana baabwe nti yeyaali Taata wa Nnambi, ate nga era ye wa Kintu. Kubanga baali bekengera nti abantu abamu bayinza okukitegeera obukyaamu, nebasalawo nti n’olweekyo aboluganda basobola okufumbiriganwa nokuzaala. Tulina okwebaza eri abakulu abanyumya olugero luno mu bulambirira bwaalwo, nokutangaaza nti Ggulu ali mu lugero luno yennyini ate ye Katonda we Butonda, era amanyibbwa nga Omutonzi, Lugaba, Omulamuzi Omukulu, Liiso Ddene, Ddunda.
Ekibuuzo ekirala bangi kyebeebuza kyeekyo nti Lwaki Kintu yanywa omusulo gw’ente natanywa mata? Okusooka tewaliwo kuzaala ku nsi, mu kiseera ekyo, nolweekyo tewaliwo mata. Ate nga Walumbe tanajja ku nsi ebintu byonna byaali birungi.
Kati olugero nga bwerugenda, Kayiikuuzi nga tanaddayo wa Ggulu, yagamba Nnambi ne Kintu bayigirize abaana baabwe bulijjo beekwatenga wamu mu kiganda. Olwokwagala okunywereza ddala omuganda guno mu bumu obuggumivu, Abaganda abedda bateekawo obuwangwa obwongera amaanyi mu kifundikwa ekibanyweeza awamu nga abomunju emu, era aboluganda. Era nga kino kinyonyola n’obuvunaanyizibwa bwa buli muntu eri munne. Okusinziira ku buwangwa buno, buli muntu ali ebintu bingi eri munne, maama w’omwana ate abeera muwala wa mwana oyo. Ne taata abeera mutabani wa baana be. Kale olw’okubanga taata wo muntu abeera ate taata wa jajja w’omuntu ono era, awo omuntu ono abeera muganda wa jajja we.
Kati awo okuva Katonda gyaali taata wa Kintu ne Nnambi, abeera Jajja wa Baganda eyasokera ddala, era nabo nebabeera Baganda Ba Katonda.
Olugero luno lwefaanaganya ko nolwa Bayibuli olwa Adamu ne Kaawa (Eva). Ekisinga obukulu mu byonna, kwe kuba nti Adam mu Lwebburaniya kitegeesa “Ttaka” era kitegeeza ne “Omuntu”. Ate Kintu mu Luganda kitegeeza “ekintu” ekitali muntu ate kitegeeza “omuntu omuggumivu.” Ate Eva ku Lwebburaniya kitegeeza “ekiramu” ate era ono amanyibbwa nga maama wa bantu bonna. Ate nga mu Luganda Nnambi kitegeeza, ekintu ekirina amakulu/amaanyi amekusifu, ageewunyisa. Era noono amanyibbwa okubeera nga ye maama wa Baganda ba Katonda.
Lyo erinnya Kaawa liva mu Hawah ekyo Luwarabu no Lwebbulaniya. Kitegeeza Mukwano; Omukka gwobulamu.


text:
Eterekero ly’amawulire gonna
Wano ojja kufuna amawulire gonna agawandikidwa mu lulimi Oluganda.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo
Etuluba: Omuddo
Engeri y’okusimbamu omuddo wamu n’endabirira
Kiki ky’olina okukozesa omuddo ogusayiddwa?
Bw’oba nga oyagala omuddo omulungi ogusayidwa akakeeka, otekwa okusaawa omuddo gwo buli kiseera. Mu kiseera ekyo, omuddo ogusayibwa buli kadde guleeta kasasiro omungi ekiyinza ate okukuwa obuzibu. Abalimi abasinga omuddo gunno bagusuulira wamu ne kasasiro. Kino sikikiririzaamu kubanga abantu babeera bakasukayo nakivundira asinga okubeera ow’ebeeyi!
Olw’okuna 28.7.2011 10:47 | Fulumya mu kyapa | Omuddo
Ngeri ki gy’oyinza okusaawa mu omuddo gwo obulungi?
Kirungi okusaawa omuddo mu ngeri ennungi okusobola okufuuna omuddo omukwafu oguluinga akakeeka.
Olw’okusatu 27.7.2011 17:57 | Fulumya mu kyapa | Omuddo
Okusiimba omuddo omupya
Mu bungeeza ekiseera eky’okusimbamu omuddo omupya oba okusimba omuddo omulala kye kya omwezi gw’okutaano wamu n’ogwa omukaaga. Bw’eba nga enkuba tetonye nnyingi, olwo osobola okugusiimba mu mwezi gw’omusanvu.
Olw’okubiri 26.7.2011 13:25 | Fulumya mu kyapa | Omuddo
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
MINISITA omubeezi ow’ensonga z’abaana n’abavubuka Florence Nakiwala Kiyingi akubirizza abazadde obutalekera basomesa na bannaddiini kubagunjulira baana....
Gavumenti erangiridde okuddamu okuwandiisa abasomesa ba siniya oluvannyula lwemyaka etaano.
Abakulu b’amasomero beemulugunyizza ku basomesa abagayaavu ne bagamba nti be bavuddeko ebyenjigiriza okusereba mu disitulikiti.
MUNNAKATEMBA Andrew Benon Kibuuka akubirizza abazadde bulijjo okufaayo ku bitone by'abaana baabwe naddala nga bakyali bato.
Omukungu w’ekibiina kya Lotale ku mutendera gw’ensi yonna, Kenneth Wycliffe Mugisha, asabye abavubuka bakomye omuze gw’okudiibuuda ensimbi.
AKULIRA abasunsuzi b’amawulire mu lupapula lwa Bukedde, Samuel Kaisrye akubirizza abazadde ku kuweereza abaana n’ategeeza nti abantu abasinga okutigomya...
Bajeti ya Minisitule ey’Ebyenjigiriza ey’omwaka guno ekutte kyakubiri mu kufuna omutemwa omunene nga ya buwumbi 3,122 n’obukadde 490 (ebitundu 9.6 ku 100)....
MINISITA omubeezi ow’ebyenjigiriza, Muky. Rosemary Nansubuga Sseninde asabye ekitongole ky’ebigezo ekya UNEB kikyuse mu ngeri ebibuuzo by’eggwanga gye...
OKUSOMA gwe musingi okuzimbirwa obulamu bw’omwana era kwa mugaso. Kyokka waliwo ebinyigiriza omuyizi n’okumubonyaabonya ekisusse n’atuuka n’okulowooza...
Twogeddeko n'omu ku basomesa abaasinze okuyisa abaana mu ssomo lino ng'ono yafunye D1 eziwerera ddala 28 ku bayizi 57 ate abayizi abasigadde 29 ne bafuna...
17 Oct 2018
17 Oct 2018
17 Oct 2018
17 Oct 2018
17 Oct 2018


text:
EKKUBO ERIREETA ESSANYU
Ekkubo Erireeta Essanyu—Manya Ebisingawo
WALI WEEBUUZIZZAAKO EBIBUUZO NGA BINO:
Amaka gange gayinza gatya okubaamu essanyu?
Nnyinza ntya okufuna emikwano emirungi n’okuba ow’omukwano omulungi?
Ndiddamu okulaba abantu bange abaafa?
Okubonaabona kuliggwaawo?
Ekiseera kirituuka abantu ne basaanyaawo ensi?
Amadiini gonna gasiimibwa Katonda?
OSOBOLA OKUFUNA EBY’OKUDDAMU MU BIBUUZO EBYO AWAMU N’EBIRALA
Genda ku mukutu gwa jw.org, oguli mu nnimi ezisukka mu 900. Ojja kusangako amagezi amalungi ku bintu ebitali bimu.
Ojja kusangako vidiyo ezikwata ku bantu abaakulira mu mbeera ez’enjawulo abasobodde okuzuula essanyu erya nnamaddala. Abamu ku bo edda baali bakozesa ebiragalalagala ate abalala baali mu makomera. Abalala bayivu nnyo era nga muno mulimu ne bannassaayansi.
Ku jw.org osobola okuwanulako Bayibuli ez’enjawulo n’ebitabo ebitali bimu ku bwereere. Era kuliko emitwe nga gino:
Engeri gy’Oyinza Okufuna Emirembe n’Essanyu mu Bulamu


text:
Omusajja awonedde watono okugajambulwa abatuuze mu district ye Luweero oluvannyuma lw’okusangibwa n’akawanga k’omuntu awamu n’omwana omuto gwateeberezeddwa okuba ng’abadde amutwala kumusaddaaka.Ssekamwa wa poliisi mu ttundutundu lya Savanna Lamek Kigozi ategeezezza nti omusajja ono ategeerekesenga Ssevviiri Eneriko mutuuze we Wankaanya ekisangibwa mu ggombolola ye Kikyusa ekisangibwa mu district ye Luweero.
Omusajja ono akwatiddwa mu bizinga bye Kkoome gyabadde agenze okufuna ebirala ku by’abadde yasabwa Omuganga asobole okulondoola emikisagye.Kigozi ategeezezza nti omusajja Ssevviiri bwabuuziddwa kajjojijjoji w’ebibuuzo ebibuzeeko akatono n’okumukwasa kanzungu ku wa gyabadde atwala akawanga n’omwana abategeezezza nti aliko omusawo eyamulagula okusomoka emiteeru gy’alina n’amutuma akawanga kano,eddiba ly’engo n’ebirala ebitali byangu kufuna okwo n’agattako amayinja abiri geyamugamba okulonda ku kizinga kye Kinnyi mu nnyanja Nalubaale.Kigozi ategeezezza nti omusajja ono amugambye nti okukwatirwa mu bizinga e Kkoome yabadde mu lugendo olugenda ku kizinga Kinnyi alondeyo amayinja agaamutumwa.Ono kati akuumirwa ku kitebe kya poliisi e Luweero.


text:
-
Topical discussion: Current State Of Affairs - 42 mins ago
-
Up and About: State Of Rule Of Law In The Country - 47 mins ago
-
Abavubuka baakudduukirira ab’eBududa - 2 hours ago
-
DDAMU ESSUUBI ;Eyaliko kaggo akubye bannaUganda akaama - 2 hours ago
-
Omukazi asobezeddwaako n’attibwa - 2 hours ago
-
Gen Kayihura ne Kitatta bakomezeddwawo mu kkooti - 2 hours ago
-
Aba Shell batandise okuddiza abantu - 2 hours ago
-
Emirimu egikolebwa mu Kisenyi giigino - 2 hours ago
-
Abatuuze balaajana lwa ttaka - 2 hours ago
-
Ab’ebijambiya bafumise abooluganda - 2 hours ago
Okufa Kw’empologoma Kuzadde Ebirala
Ekibiina ekitaba ebitongole by’obwa nnakyeewa ebitakabanira okuyitimusa eby’obulambuzi mu ggwanga biwanjagidde gavumenti ya kuno okubayambako mu kugoba abesenza ku ttaka ly’amakuumiro g’ebisolo nga kino kyekiviiriddeko okuttibwa kw’empologoma mu bitundu by’eggwanga eby’enjawulo.
Kino kiddiridde ekigambibwa okuba nga omulaalo mu bitundu bye Hamukungu okuwa engo eziwerera ddala 11 obutwa sabiiti ewedde bwezaatta emu ku nte ze mu kuumiro ly’ensolo erya Queen Elizabeth National Park.


text:
KCCA yaweereddwa ssente obuwumbi buna n’obukadde 340 ezimbe ppaaka ya takisi enkadde era okugikola kutandika ku nkomerero y’omwaka guno.
Gavumenti ya Netherland y’egiwadde ssente zino era endagaano zaakoleddwa ku Lwokuna wakati wa dayirekita wa Kampala Jennifer Musisi Ssemakula n’abakungu okuva mu Gavumenti ya e Netherland.
Mu kiwandiiko ekifulumiziddwa KCCA, kiraze nti ebadde eruddewo okukola ku ppaaka eno lwa bbula lya ssente. Kiraze nti kati ssente zifuniddwa era emitendera eginoonya kkampuni egenda okuzimba gigenda kutandika.
“Nga byonna biwedde, kkampuni eteekwa okukolera ebbanga lya myezi 18 gyokka nga ppaaka ewedde era omulimu gutandika ku nkomerero y’omwaka guno,” ekiwandiiko bwe kisoma.
Gye buvuddeko KCCA yafulumya pulaani kw’egenda okuzimbira ppaaka eno ng’ egenda kwetooloolwa bizimbe ebiwanvu.
Omwogezi wa KCCA, Peter Kaujju yategeezezza nti paaka egenda kuba ya myaliiro egiwera ng’ezimu ku takisi zisimba waggulu ate endala wansi .
Yagambye nti abagenda okusinga okufuna mu kuzimba ppaaka eno baddereeva ba takisi ne bakondakita.
Yategeezezza nti abakola obusuubuzi bonna n’abatunda ebyokulya n’okunywa nabo bagenda kuyambibwa nnyo kubanga bagenda kugissaako ebintu ebyomulembe okulaba nga bakolera mu mbeera ennungi. Kyokka omu ku bakulira abatembeeyi; Uwineza Kalera yategeezezza nti KCCA yafuuka kiguumaaza.
“ KCCA by’esuubiza okukola ate bwe kituuka ku kubissa mu nkola ekola birala. Yatusuubiza ku ppaaka empya nti egenda kugizimba ku ddaala erya waggulu ne takisi nnyingi zigendemu kyokka kati bw’ogituukamu byawukana ku bye yayogera ate nga nsuubira nti ne ssente ze bakozesa nnyingi okusinga ku mulimu gwe baba bagamba okukola,” Kalera bwe yagambye.
N’ategeeza nti baagala ssente ezibaweebwa zirondoolwe ate tebaddamu kugoba bantu bakolera mu kifo nti bakikulaakulanya kubanga bagizimbira bantu.
KCCA okufuna ssente yasooka kukkiriziganya n’abagagga abaali baagula poloti ezigyetoolodde ne bakola nayo endagaano empya eraga nti olutalo luweddewo era beegasse bagenda kuzimbira wamu. Abamu ku bakulira kkampuni zino baategeeza nti balindiridde KCCA eyanjule enteekateeka yaayo nabo oluvannyuma kwe bagenda okukolera.
KCCA yalaze nti ppaaka eno engeri gy’eri wakati mu kibuga , ekola nga entabiro lya Bannakampala era buli lunaku eyamba abantu abasoba mu 200,000. KCCA yalaze nti oluvannyuma lwa ppaaka eno, ekitundu kyonna mw’eri kigenda kukyuka nga kigendera ku pulaani ya ppaaka enkadde gye bagenda okuzimba.
Kaujju yategeezezza nti enguudo zonna n’emiryango bagenda kubikola nga bya mulembe n’enfuufu ebadde etawaanya abasaabaze byonna kati bigenda kufumwa.


text:
Rose Twine 40, ye nannyini kkapuni ekola ssigiri ezikozesa amaanyi g’enjuba eya Eco Stove e Wakaliga mu Kampala era ng’alina amatabi mu bitundu eby’enjawulo....
Joy Nume 55, yaliko mu Poliisi naye kati ye Maneja wa Joy catering Services abafumba emmere ku mikolo.
Alex Edward Musiitwa 27, mukubi wa bifaananyi n’okukwata entambi ku mikolo. Mutuuze w’e Nalumunye - Katale. Azaalibwa omwami David Musisi n’omukyala Esther...
Jonson Basangwa, yinginiya eyaliko maneja wa kkampuni namba n’abivaamu okugenda okulunda kati ye nnannyini JEKA Poultry Farm e Kamuli.
Rose Mwambi Singizi 52, mutuuze w’e Sseeta - Mukono azaalibwa omugenzi Francisco Kakwene ne Phina Kamasaza ab’e Ibanda. Ye nnannyini ssomero lya Little...
Sanyu Katende, 44, ow’e Najjera - Ntinda mwambazi w’abagole era nnannyini Ssanyu Katende Bridals ku kizimbe kya The Arcade.
Maria Solome Nalubega 37, ow’e Munyonyo ye nnannyini Maria’s Collection edduuka eritunda gomesi n’engoye z’abakyala ku Kamu Kamu Plaza.
Abakyala batono abasobola okwogerwako ng’abalina ke beekoledde ng’ebintu tebaguddeemu bigwe. Bwe weekkenneenya obulamu bwa Robinah Namukasa Ndawula 46,...
Claire Nabukenya Kawenja, 38, omutuuze w’e Namusera mu disitulikiti y’e Wakiso musomesa kyokka nga ye nnannyini dduuka lya Kushona Designs mu Kampala....
Robert Wamono alina amasomero ana, ebizimbe, amaduuka g’eddagala n’ebitongole ebiwola ssente era nga ye minisita w’ebyensimbi n’okusiga ensimbi mu bwakyabazinga....
17 Oct 2018
17 Oct 2018
17 Oct 2018
17 Oct 2018
17 Oct 2018


text:
Abakwatiddwa kuliko Joseph Katumba ne Sipaya Ssepuuya nga basangiddwa n’emijoozi emipya nga giriko ebigambo 'People Power'.
Kino kitabudde aba UYD ne bategeeza nti balina eddembe okwaniriza omwagalwa waabwe ng’akomawo mu ggwanga.
Charles Wasswa owa UYD yagambye nti wadde poliisi egezezzaako okubataataaganya kyokka tegenda kubaggya ku mulamwa gwa kwaniriza Bobi Wine.
Ate omuteesiteesi mu DP Sulaiman Kidandala Sserwadda yategeezezza nti obukiiko bwonna butaano bwe baataddewo bukola emirimu.
Basalirwa yagambye nti okwaniriza kugenda kubeera kwa mirembe nga tekuliimu ffujjo nti, kyokka n’agattako bakitegeddeko nti abeebyokwerinda abamu bateeseteese okufunayo abavubuka ab’effujjo babambaze emijoozi emimyufu egiriko “People Power' babateeke mu bantu abaaniriza Bobi n’ekigendererwa eky’okukola effujjo olwo poliisi efunire okwo oluwenda olutulugunya abantu n’okuvumaganya Bobi Wine.
Munnamateeka Andrew Kalamagi yagambye nti buli kye bagenda okukola kiri mu mateeka era tebasuubira kukola kintu kyonna kikontana oba ekimenya amateeka nti poliisi esaana okukwatagana nabo mu kifo ky’okubalwanyisa.
Ssentebe wa Kikuubo Mohamed Katimbo ye yawandiikidde Pulezidenti okuyamba okukuuma ebintu by’abasuubuzi okukakasa nti ekitundu kyabwe tekibeeramu ffujjo.


text:
Sing Along Lyrics
Me Is Me - Who Is Who Reply
by Dicco6
View Dicco6's Profile Download the MP3
Dicco6 - Me is me lyrics Intro It\'s not over yet (Tebinagwa) Dicco6 i get on the beat (njikutekko) Waliwo eyankubidde esimu saawa nga mukaaga (nga mpoye) Mu mansion yange jempoyela eyo e\'Muyenga N\'angaamba waliwo abajegga abeyita aba nigga (Abantu bakooye) Ssize kuyoomba nzize kusangula amazigga (Bambi tutaase) Eastward records, producer Thate Are we ready ¿? Lyrical maturity (nsasage) Eno fraternity..(ya ttabu) Leggo Chorus x2 Ayagala okumanya who is who? Sooka omanye who is me ? Everybody knows fake is you No one is you, you is you And me is me... Verse 1 Nzize mbasomese am getting started Mutuule mukakane ndeeta Nga sinakwata ku ono ayiimba bi yes no Kansokele ku ono ali nga alikko emizimu... Buli beat jakwatakko ajipamamu (atya?) Mbu afanana enkima (eki?) Mbu afanana Zuena (yamaawe) Nze tanesibaako kuba ssimufanana (akuleke) Njogela byayiimba talowooza nti muwalana Kyuusa line zo kuba tezikwatagana Omusomesa, ebijanjaalo embuzi zakutudde (Byebichi ebyo) Wama musomesa ki asomesa olumbugu olunyeemu ? (Taliiyo) Blood nkubilaakko enkya saawa nga munaana (nga mazze lunch) Nkubuulile ensobi jewakola okweyitanga winner (weteleeze) Ndowooza ekigaambo ky\'otamanyi wetaaga interpreter (omuzudde) Oba polio yakuluma nkufunile immuniser ??? Gwe haa gwe nkumaze Katiny nyo kw\'ono eyeyitaanga mgundi\'s finest (he is fake) Nze nakilabilawo he was the fakest (the fakest) Mbu ye kimu kyokka ayagala kumulagakko (woooo) Tayagala kukola nyo atya obigabana Oba lwaaki tadda eli mu kataanga ??? Saaze wanno kuyiimba nga nsembyayo \'GA Njagala just bamanye nti mu hiphop tebabooga... (Tebaboogaaaaaa) Chorus x2 Ayagala okumanya who is who ? Sooka omanye who is me ? Everybody knows fake is you No one is you, you is you And me is me Versre 2 Mpita Dicco6 oba DiccoMukaaga Kansomele banno abeyitta abakaanga Rapper X mbu walunjiwa face Kati otubuulira tukuwe obwa naluluunji ? (Butwaale) Tomalira budde kanzile ku ono makanika Anoonya his property mu nsawo za banne (hehe) Kamale okwe checkinga oba iphone yange ekyaalimu (check check) Asaana kubeela eli mu garage ewa mandeevu (atuunde scrap) Obwo bupale bwayambala ssibwa ba nigga (Bwa ba deemu) Kyova olaba ayiimba ali nga gwebatugga (abooga) Ku lorry y\'amanda kweyayingilira ekibuga Talina yadde work nze muyita na mujega Ssigenda kutama ela ssizina bya kachima Kangendeko ewa mobile money agent Mugambe nti enyiimba ze zibulamu detergent Ampe ku sente nzijanjabe my grandparent Kuba enyiimba ze zezamulera amalibu Bambi ka nyabo kali tekamanyi ntino za ttabu Manya buli beat jentulamu njogelamu fertility Kanno buli omu kafune in your own locality... Chorus x2 Ayagala okumanya who is who? Sooka omanye who is me? Everybody knows fake is you No one is you, you is you And me is me... Outro Eheeee, nze ssisaaga (The untouchable) Tompita taata kuba ssinze kitaawo Big up to the realest GNL ZAMBA DICCO6 here i am..


text:
Natoolo 96, yategeezezza bannamawulire mu lubiri lwe e Lukuli - Lusaka mu Munisipaali y’e Makindye nti lino ettaka lirye lya bwannannyini era lyamuweebwa Evelyne Kulabako, maama wa Ssekabaka Daudi Chwa.
“Ettaka lino lisangibwa Koko- Kigaya mu ggombolola y’e Najja mu disitulikiti y’e Buikwe nga liwezaako mayiro ezisukka mu ssatu nga baalimpa mu 1938 nga sinnafuuka Namasole.
N’olwekyo ettaka eryo lyange ng’omuntu so ssi nga Namasole,” Natoolo bwe yannyonnyodde.
Wabula yeesammudde ebigambibwa nti ye yaguza Minisita Kibuule yiika 85, zaagobako abantu.
Yategeezezza nti lyatundibwa Musa Kateregga, gwe yali alitaddeko okulikuuma oluvannyuma lw’okukozesa olukujjukujju n’alifunako ekyapa okuva mu ofiisi y’eby’ettaka e Mukono.
Buyaga ng’ali mu lukiiko lw’abamawulire wiiki ewedde yategeezza ng’ekyapa Kibuule ky’alina ku ttaka ly’e Kigaya bwe kiri ekifu ng’ettaka lino lya Bwannalinnya era aba BLB be balivunaanyizibwako nga tebamumanyi era tebamuwangako kyapa.
Samuel Muyanja, avunaanyizibwa ku nzirukanya y’ebintu bya Namasole Natoolo e Kyaggwe yagambye nti Kateregga oluvannyuma lw’okukuuma ettaka lino ebbanga eddene, yakozesa olukujukujju n’alifunako ekyapa.
“Bwe twategeera nti Kateregga afunye ekyapa mu bukyamu twasalawo okumutwala mu kkooti ng’ensonga zaali tezinnaggwa ne batandika okusenda. Bwe twababuuza eyali abasindise ne bagamba nti Kibuule ng’ono ye yagula ku Kateregga.
Muyanja yagambye nti baatuuza olukiiko ku ttaka ne Minisita Kibuule mwe yali n’abalaga empapula zonna ze yagulirako nga n’ekyapa yakikyusa dda okuva mu mannya ga Kateregga n’akizza mu gage.
Yagambye nti tebakkaanya kwe kuddayo ne beebuuza ku munnamateeka waabwe n’abategeeza nga Kibuule bw’atalina musango gye bali kuba eyamuguza ekyapa kyali mu mannya ge.
“Yatugamba nti Kibuule mu mateeka aba ayitibwa “Bonafide purchaser by value” ng’era yatuwa amagezi okuvunaana Kateregga eyamuguza ng’era emisango gigenda mu maaso,” bwe yannyonnyodde.
Yagambye nti bwe baategeera ebyo abasenze abali ku ttaka Kibuule ly’alinako ekyapa ne babategeeza bakolagane naye kuba baali tebakyayinza kubamalira nsonga zaabwe.
Natolo yagambye nti Obwannamasole, bulina ettaka mayiro 20 ku kyalo Busagazi mu disitulikiti y’e Buikwe (Kyaggwe bbuloka 377 poloti 6) nga lino si lye lyogerwako.
Yagambye nti ettaka lino Namasole takkirizibwa kulitunda okuggyako okulifunako obusuulu okuva mu basenze ababa baliriko obumuyamba okwebezaawo n’abantu be kuba talina mpeera gy’afuna nga Nnamasole.
Ate Muyanja yalaze ebbaluwa gye yagambye nti yawandiikibwa minisita w’eby’obuwangwa n’ennono e Mengo Yusuf Ggaganga ku bw’Obwakabaka bwa Buganda ng’eragira ab’ekitongole ky’ettaka e Mukono okukolera Kateregga ekyapa kya yiika 400 ku ttaka ly’e Busagazi nti Namasole Natolo ye yazimuwa ekitali kituufu.
Ebbaluwa eno eyawandiikibwa nga May 22, 2016 eri omuwandiisi w’ebyapa ku disitulikiti y’e Mukono ng’amugamba nti yali afunye endagaano eyali ekoleddwa Namasole Natolo ng’awa Kateregga yiika 400 ku ttaka ly’e Busagazi.
Yamuwa olukusa olumuwa ekyapa nti yali talina kwemulugunya kwonna ku ndagaano eyali emuweereddwa Kateregga.
Minisita Kibuule mu lukiiko lw’amawulire lwe yatuuza wiiki ewedde yategeeza nga bwe yakebera ebikwata ku ttaka lino mu ofiisi y’ettaka e Mukono n’asanga nga waliyo ekyapa ekyali mu mannya ga Musa Kateregga.
Kibuule yategeeza nti ye teyali mukyamu okugula ettaka lino kuba amakubo gonna agayitibwamu okugula ettaka yagakozesa.
Ku ttaka ly’e limu, nga October 8, Dickson Wasswa yafa olw’emirerembe egiryekusaako ng’abatuuze baategeeza nti ono okufa kwe kwava ku kutulugunyizibwa abaserikale.


text:
BW’OYOGERA ku Mary Luswata, ebirowoozo biddukira ku pulogolaamu y’olugambo eya ‘Scoop on Scoop’ gye yakolanga ku Urban TV.
Dr. T - Amale, ageegeenya Tamale Mirundi assizza abantu enseko ng'atongoza ekitabo kye 'Omusekera Nyuma'
MARTIN Sseku omuyimbi w’ennyimba z’eddiini asoosootodde ekivvulu mwagenda okuyimbira ennyimba ze eziryowa omwoyo.
LEERO bbinu ku Freedom City e Najjanankumbi. Abayimbi b’ekibiina kya B2C okuli: Peterson Ssali (Bobby Lash), Julius Kasagga eyeeyita Delivad Julio ne Richard...
ABANYUMIRWA entujjo ya Nyege Nyege basugumbiza ng’akimezezza okw’enjala, Gavumenti bw’ekkirizza egende mu maaso oluvannyuma lwa minisita akwasisa empisa,...
“Ekitiibwa n’ettendo mbiddiza Mukama Katonda ansobozesezza okuwangula. Era neebaza bazadde bange olw’obuwagizi bwe bampadde. Abawala bwe tuvuganyizza ffena...
Sharita Mazzimawanvu akiggadde! Wayise akabanga ng’amaze okwezza ku mudaala era babadde bamulambula nga naye bwe yeetegereza era kati alabika atuuse okuguvaako.Akyazizza...
EBYA Chris Evans n’abawagizibe byafuuse nga bya Yesu abakkiriza bwe baamusaba asooke abalage ku biwundu bakakase oba ye ye gwe baakomerera ku musaalaba....
Feffe Bussi yasanze akaseera akazibu ng’atongoza oluyimba lwe ne Spice Diana olwa “Ssente z’akameeza”, Spice Diana eyabadde mu kagoye akabadde nga nnayiti...
ENSONGA za pulomoota w’abayimbi Sipapa (Charles Olim) owa ‘SIPAPA Entertainment’ okukuba mukyala we omuyimbi Brown Shugar tezinnaggwa!
17 Oct 2018
17 Oct 2018
17 Oct 2018
17 Oct 2018
16 Oct 2018


text:
Bya Henry Nsubuga
Minisita Nakiwala Kiyingi waakukaka omubaka Onyango okulabirira omwana gwe yasuulawo.
Omuwala Julian Ainambabazi (30) eyali akola mu bbaala emu e Mukono n’aganzibwa omubaka wa palamenti owa Samia Bugwe North, Gideon Onyango olwaleero afunye ku buweerero oluvannyuma lw’okusisinkana minisita w’abavubuka n’abaana, Florence Nakiwala Kiyingi n’amusuubiza okuwaliriza omubaka oyo okumulabirira n’omwana.
Kino kiddiridde Ainambabazi okwekubira enduulu ng’ayita mu lupapula lwa Bukedde ne Bukedde TV ng’eyo minisita gye yamulabirira n’amuyita awulire ensonga ze.
Ono ng’ali n’omwana gw’agamba nti kitaawe ye mubaka Onyango ku Lwokubiri yasisinkanye omubaka Nakiwala n’amuviira ku ntono akawonvu n’akagga ku nsonga ze.
Yategeezezza minisita Nakiwala nti omubaka Onyango yamusanga akola mu kirabo ky’emmere ekya Chillies e Mukono n’amukwana kyokka bwe yamufunyisa olubuto n’atandika okumwefuulira.
Ainambabazi yagambye nti wadde yagenda ku poliisi n’atuuka ne mu kkooti e Mukono nga yeekubira enduulu olwa Onyango ng’asuubira ayinza okuwalirizibwa ab’obuyinza n’addamu okumuwa obuyambi, n’okutuuka olwaleero kibadde tekinnasoboka.
Okusinziira ku Ainambabazi, Onyango yasembayo okumuwa obuyambi mu December w’omwaka oguwedde poliisi bwe yamuwaliriza okumuddiza omwana ono oluvannyuma lw’okumumubbako nga wa myezi mwenda.
Nakiwala yalaze okunyolwa olw’abasajja abasusse okuzaala mu bawala abaana ne babasuulawo nga tebaagala kubalabirira n’agamba nti woofiisiye bano egenda kubakwatako n’omukono ogw’ekyuma.
Yategeezezza nti obuvunaanyizibwa bw’okulabirira omwana buba bw’abazadde bombi nga ne bw’ekityo omubaka Onyango agenda kumuwandiikira basisinkane bagonjoole ensonga zaabwe.
Ye Ainambabazi yasiimye aba famire ya Bukedde olw’okumuyamba n’atuusa okwemulugunya kwe eri abo be yali tasobola kutuukako ebbanga lyonna ly’amaze mu bulumi.
Ono yasiimye ne minisita Nakiwala olw’okusitukiramu n’amuyita n’atunula mu nsonga ze n’agamba nti alina essuubi nti yandifuna ku buweerero.


text:
-
Aba Shell batandise okuddiza abantu - 2 hours ago
-
Emirimu egikolebwa mu Kisenyi giigino - 2 hours ago
-
Abatuuze balaajana lwa ttaka - 2 hours ago
-
Ab’ebijambiya bafumise abooluganda - 2 hours ago
-
Abakyala ba NRM beemulugunya - 2 hours ago
-
Supreme Muufti alambudde ebifo ebiwera - 2 hours ago
-
Enneyisa y’ababeera mu kisenyi - 2 hours ago
-
Okusolooza emisolo gy’amayumba - 2 hours ago
-
Omusuubuzi afiiridde mu kabenje; - 3 hours ago
-
Ow’emyaka 7 afiiridde mu kidiba - 3 hours ago
Okukwatibwa kwa Kayihura Kwetugamba
Olunaku lweggulo eyali Ssaabaddumizi wa Police Gen. Karekayihura yakwatiddwa olw’ensonga ezeetololera ku byokwerinda by’eggwanga.
Kayihura yagobwa ku bwa Ssabaddumizi wa poliisi, mu kiseera ng’amaze okwongerwa ekisanja.
Omukiise wa Butambala mu paalamenti Muwanga Kivumbi y’omu ku babaka abatuula ku kakiiko ka Paalamenti akavunaanyizibwa ku byokwerinda by’eggwanga.
Ono agamba nti okukwatibwa kwa Kakayihura sikwekugenda okulongosa ebyokwerinda okugyako okumanya wa ekizibu wekiva naani eyalagiranga Kayihura okukola byabadde akola.


text:
Nga yaakamala okubaddukirira n’ebintu ebikozesebwa mu bulamu obwa bulijjo n'agattako okubawa ssente enkalu akakaddde kamu ng’entandikwa ku ssente za fiizi ze yabasuubiza okubawa buli ttamu,Omusama Cameroon Gitawo (Chris Mbibo) akulira ekibiina kya The Money Team Africa (TMT) azzeemu okudduukirira abaana ba Ghetto Kids bayite Triplets nga ku mulundi guno abawadde ssente enkalu 1,500,000/- ez’okukola vidiyo y’oluyimba lwe baayiiyizza okujjukira munnaabwe Alex Ssempijja.
Gitawo nga tannaba kuddayo South Africa gy’akolera, abaana bano baamutegeeza ku pulaani yaabwe ey’okumaliriza omulimu (oluyimba) Ssempijja gwe yali atandiseeko mu kiseera we yagwiira ku kabenje ne Patricia Nabakooza, Ssempijja amale afe kyokka ng’ekizibu kyabwe kibadde kya ssente ezeetaagibwa okukola vidiyo y’okumujjukirako, wano Gitawo kwe kubawa ssente akakadde akamu n’ekitundu ze baamugamba.
Olubadde okubasindikira ssente zino, bano basiimye Gitawo olw’okuba n’omutima omugabi era omusaasizi amangu ago nga bakulembeddwaamu maneja waabwe Dauda Kavuma badduse misinde okugenda ku situdiyo ya Jah Live gye bakutudde naye ddiiru y’okukwata vidiyo eno.
“Ssempijja ekintu ky’abadde akola abadde akyagala ate nga akikola n’obwegendereza y’ensonga lwaki ku myaka emito abantu bangi basobodde okumumanya n’okumwagala. Mu mbeera ono mu luyimba luno lwe tutumye ‘Gingale’ tugenda kujjukira amazina ag’omulembe Ssempijja g'abadde ayolesa era agamutunze mu bantu," Maneja wa Triplets, Dauda kavuma bwe yagambye.
Ayongeddeko nti
" Eno ye vidiyo yaffe egenda okusooka okuba ey’essente ennyingi ate nga twambadde bulungi kale twebaza Mw. Gitawo ne banne mu kibiina kya TMT okuli Meddie Ssentongo era tusaba abantu abalala okubalabirako kubanga abaana okuba n’ebitone tekimala, beetaaga okuyamba okubikulaakulaanya n’obuwagizi".


text:
KATIKKIRO Charles Peter Mayiga yebazizza Obuganda olw’okukwatira awamu mu kutegeka emikolo gy’amatikkira ga Kabaka ag’omulundi ogwa 25 nagamba nti kino kyayongedde okunyweza omwoyo gwa Buganda.
Bino yabyogeredde Bulange- Mmengo ku Lwokubiri August 7, 2018 ku mukolo kweyatikulidde abatuuze okuva mu maggombolola ag’enjawulo okuva e Buddu ne Busiro abaleese oluwalo lwabwe okuddukirira emirimu egikolebwa Obwakabaka nayongera okwebaza abantu olw’okwaniriza obulungi abagenyi ba Kabaka abaava e Ghana.
“Mu myaka 32 bukya Omulangira Mutebi ava mu buwanganguse kati nga n’eddaala ery’Obulangira yalivaako nga kati ye Kabaka waffe. Mu myaka egyo 32, Buganda yakafuna emikolo egyamaanyi ndowooza essatu;- ogusooka gweegwo ogw’e Naggalabi nga July 31,1993, omukolo ogw’okubiri nze gwendowooza ogwamaanyi gwaliwo nga August 27,1999 sirowooza nti Uganda mwali mubaddemu omukolo bwegutyo bukya twefuga ate ogw’okusatu gwe gwa Jubireewo gwetwakamaliriza ng’ettutuumu Buganda lyefunye livudde ku mwoyo gwa Buganda ogutafa abantu gwebooleseza,” Mayiga bweyebazizza abantu.
Mayiga yayongedde neyebaza abaliko ba Katikkiro ku Mulembe Omutebi Okuli Mayanja Nkangi, Joseph Mulwanyammuli, Ying. JB Walusimbi n’abalala, Baminisita, abakungu ku mitendera egy’enjawulo olw’omulimu gwebaakola era n’abali mu bifo bino gwebakyakola okutambuza emirimu gy’Obwakabaka.
“ Njagala tusosowaze okukola mu myaka gino emirala egya Jubireewo gyetutandise kubanga ne Federo nebwenejja olina kubeera ng’okola, Katikkiro yanaleeta emmere ku ssowaani yo? Naye okukola kikulu. Temugwamu ssuubi nga muli wamu, federo tujja kugifuna,” Mayiga bweyakunze abantu okunyikirira okukola.
Ye Minisita omubeezi owa Gavumenti ez’ebitundu e Mmengo, Joseph Kawuki yasabye abaami ba Kabaka okulondoola emirimu gyonna egikolebwa mu bitundu byabwe nga babikolamu alipoota zireetebwa e Mmengo okusobola okugonjoola okusomoozebwa kwonna.
Aba Mutuba XVIII Kibinge nga bakulembeddwamu Hajj Mohammad Musesere bebasinze okuleeta ensimbi 3,025,000/-, Mutuba XXI Lwabenge 918,000/-, ab’ekibiina Buganda Bumu n’eminywanyi 900,000/- n’abaana abato 110,000/-, aba St. Charles Lwanga Technical Institute Butende, Ab’e Nsangi- Busiro 2,540,000/- n’abe Kitanda nabo baleese ensimbi nga zonna wano ezaleteddwa e Mmengo zabadde 8,723,700/-
Omukolo gwetabiddwako Baminisita b’Obwakabaka abawerako era ng’abayizi okuva mu masomero ag’enjawulo basanyusizza abantu abetabye ku mukolo guno.


text:
Omuyimbi ow’erinnya Betty Mpologoma ddaaki amaliridde n’ayatula nti omukwano gumusuza bubi olw’okubulwa amubikka atenga n’abaalimweyunidde olw’endabikaye balowooza aliko amubiita kyagambye nti kimuyisizzaako abasajja bangi beyaaliwadde omukwano nebamutenda bweyatuukirira.Mwanamuwala ono ategeezezza nti mu mazima yeetaaga omwami anaamuwasa nga naye mwetegefu okumutwala ewaabwe amwanjulire abazadde.
Mpologoma agambye nti abawagizibe baagala kumubuzaako waawummulira anti buli lwebamulabako bamubuuza mwami ng’abasinga balowooza nti akyatinkiza n’omuyimbi Travis Kazibwe amanyiddwa nga Dr Tee eyali mwamiwe okumala ekiseera.Mpologoma agambye nti Dr Tee yeefuniradda ekimyula ki-nkubakyeyo kyeyawasa era n’amwesonyiwa nga kati nnyabo waabwe ebiro bino talina amubikka wadde amugumya weyandibadde yeetaagira omubeezi.
-Bukedde


text:
Ssaabasajja Kabaka wa Buganda Ronald Muwenda Mutebi II asabye buli alina kyasobola okukola akikolerenga abakyala abatawanyizibwa ekirwadde ky’okutonnya ekimanyiddwanga Fistula.
Mu kwogerakwe okumusomeddwa Omwana w’engoma Omumbejja Nassolo Joan ku mukolo Obuganda kwebukwasirizza abaddukanya eddwaliro lye Kitovu ejjamba ery’okwongera okudduukirira abakyala abatawanyizibwa ekirwadde kino ogubadde wano mu mbuga ya Buganda e Bulange Mengo Ssaabasajja Kabaka ategeezezza nti mpaawo asanye kwesamba buvunaanyizibwa buno obukwata ku ba maama b’eggwanga.
Sister Nalubega Florence akulira eddwaliro lino eryazimbirwa ku musingi kw’obuminsane mu Ekerezia akwasiddwa obukadde bwa wano 70 mu nteekateeka y’okudduukirirwa abatawanyizibwa ekirwadde kino.
Ye Kamalabyonna wa Buganda Oweekitiibwa Charles Peter Mayiga asabye abaami okukomya okuddukanga ku bakyala baabwe nga bafunye ekizibu ky’obulwadde buno obw’okutonnya nga bwebazenga bakola wabula babeerenga wamu ne bakyala baabwe bagobererenga endagaano ze baba baakuba nabo nga babawasa kazibe za mu masinzizo oba ezaffe ez’enkola y’obufumbo bw’ekinnansi.
Ejjamba eridduukiridde eddwaliro lino okuva mu nteekateeka y’emisinde Ssaabasajja Kabaka gyeyasiima okuwomamu omutwe okuva mu mwaka gwa 2014 kati liwezezza Obukadde 190.
Sister Nalubega Florence akulira eddwaliro lino ku mukolo guno yeebazizzannyo Beene Ssaabasajja Kabaka wa Buganda olw’okulowooza ku bakyala n’alabula n’abatawanyizibwa ekirwadde kino baleme kufanga kisiiri baveeyo bagende mu malwaliro bajjanjabwe.
Photo: www.monitor.co.ug


text:
FLORENCE TUMUPENDE
ENTIISA egudde ku kyalo Kiboobi mu ggombolola y’e Kisekka mu disitulikiti y’e Lwengo abatemu abatannategeerekeka bwe bazinze amaka ga Sarah Lukobe, 60 ne bamusalako obulago.
Ssentebe w’ekyalo kino, John Ssempijja yategeezezza nti omutuuze Geoffrey Ssentamu yamukubidde essimu okumutegeeza ku butemu buno naye n’atemya ku poliisi y’e Kiwangala eyakubidde ey’e Lwengo okuleeta embwa ekonga olusu okukwata abatemu.
Omulambo gwasangiddwa nga gugahhalamye mu kitaba ky’omusaayi ng’obulago busaliddwaako nga ku mabbali wajjuddewo ebifunfugu n’ebbomba epika omukka mu mmotoka nga bino bigambibwa okuba ng’abatemu bye baakozeseza okumutta.
Yattiddwa okumpi n’omulyango gw’emmanju nga kiteeberezebwa okuba nti yabadde yeerwanako okufuluma wabula abatemu ne bamusinza amaanyi.
Wabula mu kimu ku bisenge mwasangiddwaamu ebyawongo omuli amafumu, embugo, obuwanga obutamanyiddwa oba bwa nsolo oba bantu.
Ate emmanju waasangiddwaayo essabo nga liri mu kifo awasakaatidde era ng’omuntu kizibu okuliraba amangu.
Omugenzi alese abaana munaana n’abazzukulu 20 kyokka nga mu nnyumba abadde asulamu yekka.
Abatuuze baategeezezza nti emyaka gy’amaze ku kitundu babadde tebamanyi nti musawo muganda kuba abadde musomi nnyo mu Klezia.
Wabula basabye poliisi enoonyereze ku bantu abaakoze ettemu lino bakwatibwe.
Akulira okunoonyereza ku buzzi bw’emisango mu Lwengo, Robinah Birungi alabudde abantu okwewala okusaalimbira mu kifo awaba wagudde enjega yonna kuba kyongera okubuza obujulizi.
Alabudde abasawo b’ekinnansi okwewandiisa mu Gavumenti awamu n’okuteekanga ebbaluwa ezibakkiriza okukola ku mwanjo kuba mu maka g’omugenzi musangiddwaamu ebyawongo ate ng’abatuuze bagamba nti abadde mukkiriza kyokka ng’ate musawo wa kinnansi Oluvannyuma Dr. Herbert Lwanga yayitiddwa okwekebejja omulambo ne kizuulibwa nga yattiddwa buttibwa.


text:
Eyali omuduumizi wa Poliisi mu ggwanga, Gen Kale Kale Kayihura avuddemu omwasi ku bibadde biyiting'ana ku mikutu gy'amawulire egyenjawulo nti yakwatiddwa eggye lya SFC.
Kayihura agamba nti amaze ebbanga nga yeebalama abaamawulire, naye era basigala bamuwandiikako ebitaliiko mutwe na magulu.
Agasseeko nti ye tannakwatibwako, ali mu ffaamu ye e Lyantonde alima n'okulunda ensolo ze.
Ategeezezza omusasi wa New Vision nti ye ne bwe kiba nga bamusibya y'anaaba asoose okuggalirwa? N'agamba nti bwe kiba nga kituufu baamuggalidde amagye ge gandisoose okuvaayo ne gategeeza eggwanga.
Ye omwogezi wa UPDF, Brig. Richard Karemire agambye nti naye obwedda awulira ng'ambo ziyiting'ana ku mikutu egyenjawulo ku Facebook, Twitter ne Whats App ne yeewuunya lwaki abantu basaasaanya amawuklire ag'obulimba!
Brig. Karemire ayongeddeko nti byonna ebywandiikiddwa si bituufu wabula lugambo lwa 'Social Media' olutaliiko mutwe na magulu.
Ate omwogezi wa Poliisi mu ggwanga, Emilian Kayima bw'abuuziddwa ku biriwo agambye nti tekimukakatako kwogera ku kukwatibwa kwa Kayihura era ssi buvunaanyizibwa bwe, n'olwekyo talina ky'ayinza ku kyogerako.


text:
Abadigize baalabye alaajanira ez'akameeza ne beeyiwa ku siteegi ne batanula okumufuuwa ssente nga bazipakira mu kaleega ka Spice Diana omwabadde ne ddoola.
Spice yatuuse ku siteegi ku ssaawa 8:30 ez'ekiro era yasoose kuyimba nnyimba ze endala wabula we yatuuse ku musolo gw’akukameeza n'aggyamu engato ze n'asaba abawala abamuwagire ku nsonga eno kuba yabadde alwanirira bbo.
Spice yafuuse kirala ku siteegi omuli okusika Fefebussi enviiri, okumutega obumasu ng'eno bw'abanja ez'akameeza, okutega akamusu k'ebithambi nga bw’amutega ekyensuti, n'okumwakata amatayi asole ez'akameeza ebintu obwedda ebicamula abawala ne bakuba enduulu eya waggulu.
Feffe Bussi naye obwedda abasajja bamugumya nga naye bw'asikambula mwana muwala onoera oluvannyuma abadigize be baataasizza embeera oluvanyuma lw’okufuuwaSpice Diana ssente mu mabeere ekintu ekitaasanyusizza manega we n'alagira ekivvulu nga tasobole kuguminkiriza biddako. Olwo ssaawa nga ziri 9:30 ez'ekiro
Baabadde ku Amnesia.


text:
Mu lutuula lwa Nile Special – USPA Monthly Assembly ku Royal Imperial Royale Hotel enkya ya leero, bannamawulire bakubye akalulu nga Cheptegei awangudde okulonda kuno ku bubonero 360 n’addirirwa tiimu ya City Oilers eya Basketball ng’evuganyizza olw’okuwangula liigi y’eggwanga eya Basketball omulundi ogwokutaano.
Omuvuzi wa kkotoka z’empaka Jas Mangat / Joseph Kamya amaliddemu kyakusatu ku bunero 295 ng’ono yawangudde empaka za mmotoka ezisoose ku kkalenda ya Uganda Motor Club 2018 eza Mbarara Rally.
Cheptegei y’omu ku baddusi abagenda okukiikirira Uganda mu mizannyo gya Commonwealth Games mu Australia era nga waalukwasibwa ekirabo kye mu April omwaka guno.
Mu lutuula luno, Pulezidenti wa USPA Sabiiti Muwanga akuunze bannamawulire okwongera okufeffetta amawulire agaakuno nga tebasosola.
Akirambise nti ebibiina by’emizannyo ebyetemyemu nga bikaayanira obukulembeze nti abazannyi bebakozesa tebajja kufuna mukisa kuvuganya ku buzannyi bwa mwezi n’omwaka.
USPA era balangiridde abazannyi ba Woodball, Joyce Nalubega ne Brian Gwaka ku buzannyi bw’omwaka 2017.


text:
BAYIBULI EKYUSA OBULAMU BW’ABANTU
Nnatambulanga n’Emmundu Yange
NNAZAALIBWA: 1958
ENSI: YITALE
EBYAFAAYO: NNALI KKONDO
OBULAMU BWANGE BWE BWALI: Nnazaalibwa mu kitundu ekiri ku njegoyego z’ekibuga Rooma.
Mu kitundu ekyo abantu baali baavu era obulamu tebwali bwangu. Nnakula simanyi maama wange, era nga sikolagana bulungi ne kitange. Nnalina okwenoonyezanga eky’okulya.
We nnawereza emyaka kkumi nnali ntandise okubba, era ku myaka 12 gyokka nnadduka awaka. Emirundi mingi, taata yannonanga ku poliisi n’anzizaayo ewaka. Nnavumanga nnyo abantu era nnali mukambwe. Bwe nnaweza emyaka 14, nnaddamu okudduka awaka era saddayo. Nnatandika okukozesa ebiragalalagala era nnabeeranga ku nguudo. Olw’okuba nnali sirina wa kusula, nnamenyanga emmotoka z’abantu ne nsula omwo. Nnazuukukanga ku makya nnyo ne nnoonya awali ekidiba ky’amazzi ne nnaaba mu maaso.
Nnafuuka mubbi mukugu era nnabbanga buli kimu nga mw’otwalidde obusawo obw’omu ngalo. Ate era nnamenyanga ebizimbe ebinene mu budde obw’ekiro. Nneekolera erinnya mu kubba era nneegatta ku kibinja kya bakkondo ababbanga bbanka. Olw’okuba nnali mukambwe nnyo, bannange be nnabbanga nabo banjagalanga nnyo. Nnatambulanga n’emmundu yange buli gye nnagendanga era bwe nnabanga nneebase, emmundu yange yabeeranga mitwetwe. Okugatta ku ebyo, nnali museegu era nnakozesanga ebiragalalagala. Buli kiseera poliisi yannoonyanga, era emirundi mingi nnasibibwanga mu kkomera ne mmalayo emyaka egiwera.
ENGERI BAYIBULI GYE YAKYUSAAMU OBULAMU BWANGE: Lumu bwe nnava mu kkomera, nnakyalirako maama wange omuto.
Mu kiseera ekyo, maama wange omuto n’abaana be babiri baali baafuuka Bajulirwa ba Yakuwa, era bansaba ŋŋendeko nabo mu nkuŋŋaana zaabwe. Nnayagala okumanya ebibeera mu nkuŋŋaana zaabwe era nnakkiriza okugenda nabo. Bwe twatuuka ku Kizimbe ky’Obwakabaka Abajulirwa ba Yakuwa mwe bakuŋŋaanira, nnabagamba nti njagala kutuula kumpi n’omulyango nsobole okulaba abayingira n’abafuluma. Nnalina emmundu yange.
Olukuŋŋaana olwo lwakyusa obulamu bwange. Nnalowooza n’okulowooza nti siri ku nsi! Abantu bangi bajja okumbuuza era buli omu yali musanyufu nnyo. Baali ba kisa, nga beesimbu, era ne leero nkyajjukira engeri gye bannyanirizaamu. Baali ba njawulo nnyo ku bantu be nnali mmanyidde!
Abajulirwa ba Yakuwa baatandika okunjigiriza Bayibuli. Bwe nneeyongera okuyiga Bayibuli, nnakiraba nti nnalina okukyusiza ddala empisa zange. Engero 13:20 wagamba nti: “Otambulanga n’abantu ab’amagezi, naawe oliba n’amagezi: naye munnaabwe w’abasirusiru alibalagalwa.” Ebigambo ebyo nnabifumiitirizaako nnyo era nnakiraba nti nnalina okweyawula ku kibinja kya bakkondo kye nnalimu. Ekyo tekyali kyangu, naye Yakuwa yannyamba ne nsobola okubeeyawulako.
Bayibuli yannyamba okuyiga okwefuga
Nnalekera awo okunywa ssigala n’okukozesa ebiragalalagala. Nnasalako enviiri ezaali empanvu ennyo, nnaggyako obw’oku matu, era ne ndekera awo okuwemula. Bayibuli yannyamba okuyiga okwefuga.
Olw’okuba saanyumirwanga kusoma, tekyambeereranga kyangu kussaayo mwoyo nga banjigiriza Bayibuli. Naye mpolampola nnatandika okunyumirwa okusoma. Ekyo kyandeetera okweyongera okwagala Yakuwa era n’omuntu wange ow’omunda yatandika okunnumiriza olw’engeri gye nneeyisangamu. Emirundi mingi nnennyamiranga, era nneebuuzanga obanga Yakuwa alinsonyiwa ebibi byonna bye nnakola. Naye nnabudaabudibwanga nnyo buli lwe nnasomanga ku ngeri Yakuwa gye yasonyiwamu Kabaka Dawudi ng’akoze ebibi eby’amaanyi.
Ekintu ekirala ekyanzibuwalira, kwe kugenda nnyumba ku nnyumba nga mbuulira abantu ebikwata ku Katonda. (Matayo 28:19, 20) Nnalowoozanga nti nnandisanze omuntu gwe nnakola ekintu ekibi. Naye ekiseera bwe kyayitawo nnaggwaamu okutya. Nnatandika okufuna essanyu erya nnamaddala kubanga nnali nnyamba abantu okuyiga ebikwata ku Kitaffe ow’omu ggulu, asonyiyira ddala.
ENGERI GYE ŊŊANYUDDWAMU: Okuyiga ebikwata ku Yakuwa kyataasa obulamu bwange.
Bangi ku abo abaali mikwano gyange baafa ate abalala bali mu makomera. Naye nze ndimusanyufu era nnina essuubi ery’ebiseera eby’omu maaso ebirungi. Njize okufuga obusungu, okuba omuwombeefu, n’okuba omuwulize. Ebyo byonna binnyambye okukolagana obulungi n’abantu abalala. Ate era nnawasa omukyala omulungi ayitibwa Carmen. Tuyigiriza abalala ebikwata ku Katonda era ekyo kituleetera essanyu lingi.
Kati nkola gwa kuyonja bizimbe nsobole okuyimirizaawo amaka gange, era mu kifo ky’okubba bbanka, kati nziyonja!


text:
ABATAKA abakulu b’ebika mu Buganda baagala okutandika okusolooza omutemwa ku buli nsimbi eziyingizibwa e Mmengo oluvanyuma lw’okukizuula nti tebafibwako wadde okuweebwa omutemwa mu bajeti y’Obwakabaka okutambuza emirimu gyaabwe.
“ Ffe tetulina kyetugabana. Eggwanika liremeddwa okutulabirira naye ate ssente eziyingira e Mmengo weziri. Kyetwagala okugamba nti buli ssente eziyingira e Mmengo, Abataka ng’abalina omugabo mu Buganda bafuneko omutemwa;- ku Ngule tufuneko kuba bazzukkulu baffe bebagunywa, Ku Nkuuka tufuneko kubanga bazzukkulu baffe bebajja mu Nkuuka, ku mipiira gy’amasaza tufuneko kuba bazzukkulu baffe bebasamba.
Buli kimu tukiroboleko, olukiiko lw’Abataka lusobole okuyimirirawo n’okutambula osanga Omuwanika akalubirirwa ssente okuzireeta zonna mu ggwanika ate nazifulumya, bweziyingira bwafulumya abamu atwerabira. Kati batuwe nga tezinayingira ggwanika kubanga bweziyingira zikaluba okufuluma nga zidda ewaffe,” Omutaka Kyadondo Kasirye Mbegeramula nga ye Muwandiisi w'Olukiiko lw'Abataka bweyasomye ebimu ku byasaliddwawo Abataka.
Bino byabadde mu Lusirika lwabwe olw’Omwaka olwatudde ku butaka bw’ekika ky’envubu obusangibwa ku lusozi Mbazzi mu ggombolola y’e Ntenjeru mu ssaza ly’e Kyaggwe nga lwatandika ku Lwokutaano June 8,2018 nga lwaggaddwawo Ssabalangira Godfrey Musanje Ngobe era nga batesezza ku bintu ebirala bingi.


text:
FAYIRO y’omusango gw’okutta eyali omwogezi wa poliisi Andrew Felix Kaweesi eweerezeddwa mu Kkooti Enkulu.
Fayiro eno ebadde mu kkooti ento e Nakawa, omusango gye gubadde guwulirwa.
Omulamuzi Noah Ssajjabbi abadde mu mitambo gy’omusango guno yategeezezza balooya b’abasibe 23 abaabadde bagenze okuwulirwa okugobwa kw’omusango guno.
Okusaba okugoba omusango guno kiddiridde balooya b’abasibe okuwandiikira kkooti nga bagisaba egobe omusango guno, gwe bagamba nti guliwo mu bukyamu ng’abagambibwa okutta Kaweesi si batuufu.
Ssajjabbi yagambye nti tasobola kuwa nsala ye ku musango guno kubanga fayiro yayitiddwa n’etwalibwa mu Kkooti Enkulu ewozesa emisango gya nnaggomola nga baagala okugyekenneenya.
Omuwaabi wa Gavumenti Racheal Nabwire ali mu musango guno yagambye nti, babadde tebannaba kumaliriza kukung'aanya bujulizi ne nasaba kkooti ebongereyo ku budde.
Omulamuzi Ssajjabbi ayongeddeyo akakalu ka kkooti ke yawa abasibe 14 be yayimbula okutuusa nga August 14, 2018.
Oluvannyuma lwa Kkooti okwongerayo okuwa ensala yaayo, looya w’abawawaabirwa Gedfrey Turyamusiima yagambye nti, kkooti eringa ebamalira ebiseera nga kati guweze omwaka n’okusoba ng’oludda oluwaabi teruleeta bujulizi.


text:
Ebbago lino limanyiddwa nga ‘Marriage and Divorce Bill’ lizez lireetebwa nga bwe liwagamira nga n’obuwaayiro bwalyo obumu buwakanyizibwa bannaddiini n’abantu abalala abagamba nti bukontana n’amadiini n’eby'obuwangwa bya Bannayuganda.
Obumu ku buwaayiro obuludde nga buliko kalimanywera mulimu akaali kasiba omusajja singa Akaka mukazi we gwe yawasa omukwano, akaggyawo okwanjula okw’obuwaze nga liwera n’omutwalo, n’abavubuka n’abawala okukkirizibwa okufumbiriganwa bazadde baabwe ne bwe baba tebasiimye baagalwa baabwe.
Obulala kuliko; kkooti za LC okukkirizibwa okwawula abafumbo eri abakkiriziganyiza okwawukana, okutongoza obufumbo bw’abantu abali awamu nga ssi bagatte oba okwanjulwa kasita baba nga babadde wamu okumala ebbanga, okussa obukwakkulizo ku basajja okuwasa abakazi abasukka mw'omu n’obulala. Eky'abasajja obutawasa bakazi bangi kyawakanyizibwa nnyo ab'eddiini y'Obusiraamu omwali n'abakazi.
Ebbago eryasembayo okuleetebwa teryalimu kawaayiro kagaana bantu ba muziro gumu kufumbiriganwa nga kino Abaganda abamu baakiraba ng’omuwaatwa mu tteeka ogusobola okutyoboola eby’obuwangwa bwabwe obutambulira ku miziro ng’abeddira ogumu tebafumbiriganwa.
Bannaddiini abamu baagenda mu kakiiko ka Palamenti ak’ebyamateeka ne bawakanya eky’okutongoza obufumbo bw’abantu abatali bagatte oba abanjule ababeera awamu. Era ne basaba n’omutwe gw’etteeka guggyibweko omutwe ogugamba nti likwata ku ‘’kufumbiriganwa n’okwawukana’’ lituumibwe ‘’etteeka ly’obufumbo’’. Oluvannyuma ebbago gavumenti yaliggyayo mu Palamenti ne yeesirikira.
Wabula mu nsisinkano y’abakazi okuva mu kitongole ky’amawanga amagatte ekya UN eyabadde mu Shertaon Hotel, ekwata ku mateeka gavumenti g’erudde okuleeta, Kadaga yagambye abakyala bano okwogera ne Minisita w’eby'amateeka okulaba nga galeetebwa n'agamba nti erimu ku go lye likwata ku ‘’bufumbo n’okwawukana’, erikwata ku misango gy’okusobya ku bakazi n’amalala.


text:
Mpulira njoya omwenge era bwe mbeera sigulina waakiri mpunyiriza mu ccupa ne mpulira ku kawoowo kaagwo ne nzikakkana. Nkole ntya okugwewala?
Bw’obeera olubuto n’onywa omwenge kitegeeza nti n’omwana ogumuwa kuba maama ky’alyako n’omwana ky’alyako ng'ali mu lubuto.
Naye okunywesa omwana omwenge kiba kyabulabe kubanga gugenda butereevu ne gutuuka ku mwana nga guyita mu kirira.
Era bw’oguyitiriza kiyinza okuvaako omwana okukosebwa n’ozaala omwana nga takuze bulungi, ng'awewuka nnyo sso ng'era omwenge gukosa enkula y'obwongo bw'omwana ekibuleeta okunafuwa.
Ekibuuzo kiddiddwaamu, David Kalema omukugu mu kubudaabuda n’okujjanjaba abakozesa ebitamiiza n'ebiragalalagala okuva mu Hope and Beyond Rehabilitation Centre e Lubaga


text:
NOVODOR FC ow’okulalwanyisa ekiwuka ekirya Lumonde ki Kolorado
Sirowooza nti nina okwanjula akawuka ka Lumonde kano ka (Leptinotarsa decemlineata) kubanga buli omu akimanyi nti akawuka kano kazibu nnyo naddala bwegutuuka mu kwonoona Lumonde ara nga kazibu okwewala nga omuntu takozeseza ddagala. Mu kaseera kano tewali amanyi ngeri ndala yonna esobola kukozesebwa kugoba kawuka kano nga omuntu takozeseza ddagala.
Akawuka kano kava wa?
Ekiwuka ki Kororado ekirya Lumonde Ekiwuka kino ky’ava mu Amerika ey’omumambuka olwo ne kyesogga Bungereza. Wano ekiwuka kino ky’asinga kulya malagala ga bimererezi bya lumonde abantu bwe batandika okulima lumonde ono (Amanyidwa mu Lulatini Solanum tuberosum) mu bungi mu nsi ya Amerika, ekiwuka kino olwo nekiva mu kulya ebimererezi nebitandika kulya lumonde omuntu gw’alimye. Kati ekiwuka kibunye ensi zonna Lumonde gy’alimibwa.
NOVODOR FC – Omujjaasi w’ekyasa eky’okusatu
Novodor FC alimu 2% eby’ekiriisa kya protein ekikolebwa mu buwuka bu bacteria obumanyidwa nga bacterium Bacillus thuringiensis ssp. tenebroinis. Ekika kya obuwuka bucontains 2% protein from the bacterium Bacillus thuringiensis ssp. tenebroinis. Bu bacteria buno okusiinga butta amaggi okuva mu kika kya Galeruinae (buno bwonona nnyo emiti nga ogwa Ash, Alder wamu ne Willow) era mu kutta ekiwuka kino ekirya Lumonde buli mmo.
Eddagala lino lirwaza amaggi agogedwako waggulu. Oluvanyuma lw’okulya amalagala agaffuyidwako eddagala lino, obusaanyi buno bulekera awo okulya era oluvanyuma lw’ennaku 2 oba 5, obussanyi buno butandika okuffa. Ku busaanyi obulala, eddagala lino teririna bulabe bw’amanyi wadde okwononona amalagala oba okuleeta obulabe ku ttaka. N’olwekyo obusaanyi buttibwa nga bukyali buto wabula bwe bukula olwo buba tebukyasobola kuttibwa na ddagala lino. Lirina kukozesebwa ku bussanyi buto bwoka.
Okukakasa nti eddagala lino likola, olina okulaba nga obusaanyi buliira ddala amalagala –n’olwekyo bw’oba nga ofuuyira, olina okulaba nga amalagala ogafuuyidde wansi ne waggulu. Kirungi okufuyira amalagala gano nga tewali mpewo ku bbugumu elisinga 15 °C. Enkuba bw’etonya mu ssaawa 12 nga wakamala okufuyiira, olwo kiba kirungi n’oddamu n’offuyiira.
Edagala lino litundibwa mu bipimo ebitono, mu buccupa obwa 100ml era nga ligula ensimbi za bulaya 3 zokka.
Ekika ekirala eky’eddagala lino kitta obuwojjolo obulya emboga (Pieris brassicae) wamu n’ensiri.
Amawulire amalungi: ekibala kiyinza okuliibwa nga kyakameruka!
««« Ekiwandiiko ekyavudewo: Omuti gwa Taaba Nicotiana glauca – ekimera ky’okulubalaza ekirengekeka! Ekiwandiiko ekidako: Khasi Pine (Pinus kesiya)»»»
Olw’omukaaga 23.7.2011 20:20 | Fulumya mu kyapa | Ebimera ebizungu
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
rainfall Season
Climate Forecast for June, July and August in Lusoga Language Uganda
June, July & August Forecast in Lusoga language for Near Eastern Uganda
ENTEBEREZA Y’OBWIRE OKUVA OMWEZI GWOMUKAAGA OKUTUUKA GWOMUNANA 2013.
Okutwaliiza aghalala; entebereza eti bwenaaba mu Uganda:
Okuva omwezi gwomukaaga okutuuka ogwomunaana okutwaliza aghalala tikiseera kyamaadi kutoonha okusinga mubitundu eb’yobugwandhuuba, ebitundu ebiri ghagati gha Uganda, ebitundu eb’yenhanda Lake Victoria n’ebitundu eby’omubuvandhuba. Aye, kino kiseera k’yamaadhi kutoonha mumambuka ga Uganda.


text:
Omuyembe gwa Kalimantan, Kasturi (Mangifera casturi)
Omuyembe gwa Kalimantan (Mangifera casturi) oba Kasturi nga bwebatera okuguyita muti gumera mu bitundu bya nkuba era nga guwanvuwa mita wakati we 10 ne 30 era nga gusangibwa nnyo mu Banjarmasin ekiri mu maserengeta ga Borneo (Indonesia). Ennaku zino tegutera kulabika olw’okuba nti bagitema nnyo. Wabula ebisera ebimu gukyasimbibwa mu kitundu kino olw’obuwoomi bwegulina.
Ekibala ky’omuyembe guno kitono nnyo bw’okigerageranya ku miyembe emirala. Guzitowa gulamuzi nga 50 ku 80 buli gumu. Bweguba tegunayengera, erangi y’ekibala eba ya kiragala- wabula bwegwengera, gukyuka negufuuka gwa kikusikusi oba negudugalirira nga ekikuta kyagwo kimasamasa. Ebisera ebimu gubako kakobe. Entobeka ya langi yemu ku ngeri gy’oyinza okwawulamu ebika by’omuyembe guno. Waliyo ebika 3 eby’omuyembe guno. Kasturi, Mangga Cuban ne Pelipisan Ogumanyidwa ennyo gwe gwa Kasturi olw’akawoowo kagwo. Ogwa Mangga Cuban ne Pelipisan gwo ebisera ebisinga bitwalibwa nga eby’enjawulo. Wabula gwo ogwa **Pelipisan guyinza okusangibwa n’akawoowo akawoomu nga ogwa Kasturi ekiraga nti guno gwandiba nga gwava mu Kasturi. Okunoonyereza kukyetagibwa okumanya ekituufu ku miyembe gino.
Omuyembe guno munda gwa kyenvu era nga gulina akowoowo akalungi. Bwetugugerageranya n’omuyembe gwa Mangifera Indica, Kasturi teguwooma nnyo naye wabula nga gowoomerera n’akawoowo akalungi. Omuyembe guno gulina obugwogwa bungi munda.
Kasturi gwa ttutumu nnyo mu bantu b’amaserengeta ga Borneo ne mu bitundu ebiriranyewo. Akawowo k’ekibala kino kassufu ekyaretera n’abantu okukayinbamu oluyimba olugamba nti: “Seharum kasturi, seindah pelangi, semuanya bermula.” Ekitegeza nti: “Ayi, ow’akaloosa nga Kasturi, omulungi nga Musoke. Okwagala kutandise olugendo lwakwo.”
Okutema emiti mu ngeri emenya ameteeka eretedde omuti guno okuggwayo ku ttale. Omuyeme gwa Kalimantan omukadde guli mu katyabaga olw’okuba nga guvaamu embawo ennungi. Gutera kulimibwa mu bulimiro obutono mu bantu babulijjo.
Nga ojjeko eky’okuba nti gukula mangu, Omuyembe gwa Kalimantan tegulimidwa mu Indonesia olw’okubeera nti gukula mpola. Obulimi bw’omuyembe guno businga kusangibwa mu bitundu bya Mataraman (mu disturikiti ya Banjamarsin). Abantu ba Mataraman bagezaako okusimba omuyeme guno mu mwaka gwa 1980 wabula amakungula agaasoka galiwo mu mwaka gwa 2005. Newankubadde nga ekibala kino kingi nnyo mu kitundu kino naye tekinaba kumalawo bwetaavu abantu bwebalina ku kyo.
Omuyembe guno gulina emigaso ebiri gyoka; okugulya wamu n’okugutemamu embawo. Newankubade nga omuti ogukuze obulungi gulina enduli esinga mitta 1, Ababanjari (Abantu ababeera ku lubalama lwa maserengeta ga Borneo) batera kukozesa bibala byoka kubanga omuti gutwaala ebbanga ddene okukula. Olw’ensonga eno, Ababanjari bakozesa ebika by’emiti ebirala ebirina emiti emigumu nga guno okujjamu enku. Okufuna ekibala ky’omuti guno nakyo sikyangu nyo kubanga omuti guno guwanvuwa nnyo n’olwekyo okugulyako olina okuwalampira ddala – emiyembe egibeera gigudde wansi gibeera si mirungi nnyo.
Emiyembe gino gisobola okuliibwa oba okukolebwamu Kasturi jam. Wabula jam ono tatera kulabika mu katale kubanga abalimi batera okumwelira. Ebirala ebikolebwa mu muyembe guno mwemuli; omubisi, jam, Ssupu wamu n’ekipooli. Ebintu bino wabula sibyangu bya kufuna kubanga Abanjari bagala nnyo omuyembe guno. Emiyembe najjo giri ku buseere naye eri Ababanjari tebafaayo ku beeyi olw’obuwoomi omuyembe guno bwegulina.
««« Ekiwandiiko ekyavudewo: Emiyembe gya Indoneziya Ekiwandiiko ekidako: Omuti gwa Taaba Nicotiana glauca – ekimera ky’okulubalaza ekirengekeka!»»»
Olw’okuna 21.7.2011 15:26 | Fulumya mu kyapa | Ebimera ebizungu
Ebifa ku KPR
Gabana okumanya kwo mu kulima ebimera. Wandika ku bulimi, ebimera, ennima y’ebimera, n’ebirala. Era obikube mu Botanix eri mu lulimi lwo! Tutukirire okumanya ebisingawo.
Category: Byona Amazzi n’ebirime eby’omumazzi Ebimera ebizungu Ebinazi Ebiwuka Endagiriro ku kusimba ebimera Obutiko Omuddo


text:
ABAMU ku bacakaze ababadde balya ku ssente za Ivan Ssemwanga na kati bakyamutenda ekisa.
Omumbejja Leilah Zalwango (abeera Makindye)
Ono tagwangako mukolo guliko Ivan Ssemwanga era agamba nti buli November ne December buli mwaka abadde abeera mu kwesunga bubaga bwa Ssemwanga naddala aka ‘Made of Money’ akatera okubeera ku Guvnor oba ku Silk Liquid e Bugoloobi.
Agamba nti ye okutuuka ku Ssemwanga, yasala magezi n’ayitira mu Eddie Kyeyune muganda wa Ssemwanga naye owa Rich Gang ng’atya Ivan.
Kyeyune bwe yamugamba nti bo balya n’abantu tebagaana ayagala kubeera nabo, awo we yagumira n’atandika okulya ku ssenteye.
Sirwaniranga ku ssente Ssemwanga z‘abadde akasuka. Nze zibaddenga zimpita ku mutwe nga ntudde nabo mu bbaala gy’abaddenga aziriira. Nze nga Ssemwanga abadde ampa ssente ng’omuntu nti kwata.
Olumu twali mu bbaala ya Ambience e Bukesa ku kabaga ka White and Red eyo 9. Siryerabira lunaku olwo mu December wa 2015. Nange nnali ng’afuuse owa Rich gang.
Nasaba Kyeyune antuuse ku Ssemwanga n’akikola era natuula awo nga bwendya n’okunywa byonna ebya buli ngeri ate nga bya bbeeyi! Okuva olwo nakwatagana n’abaana abo ng’era December bw’atuuka omutima ngumbera wamu.
Ekirungi kya Ivan abadde akuwa ssente nga teweraliikirira nti anaazikusasuza mu ngeri ng’abasajja abalala bwe baba balowooza.
Abavubuka b’ennaku zino, bw’akuwa obusente akusaba birala naye Ivan abadde tasabiriza birala…. Bye mutegedde.
Ivan yammalamu amaddu ga sssente, salondako ssente bampa nga buwi engeri gyenabanga nabo ku mmeeza emu.
Ekya Ssemwanga kinkubye wala – Bukenya
ONO gwe baakazaako erya Muvawala ng’abeera Boston. Agamba nti Ssemwanga abaddenga amuwagira nnyo mu byonna by’ategeka buli lw’akomawo awaka mu December.
Muvawala agamba nti tafunye ssente ya Ssemwanga yonna mu kaasi wabula okumuwagira mu by’akola nga ye (Muvawala) pulomoota w’ebintu ebingi.
Agamba nti Ssemwanga abaddenga amagamba nti obulamu bwa kiseera era ng’akozesa ekigambo ‘tujooge’ ekitegeeza okulya ssente ennaku zino.
Agamba nti yamulaba dda nga tanafuna ssente era ng’omutima gwe gwa kugaba.
Anyumya nti omwaka guno mu mwezi gw’okuna, yasisinkana Ssemwanga bwe yabadde wano e Kampala ne bakkaanya ng’agenda kumugobera empapula agende mu Amerika ku mukolo gw’olukungaana lwa Bannayuganda e Miami.
Ekyamuggye enviiri ku mutwe kwe kuwulira ate nti afudde.
Tunywedde buli kika ky’omwenge - Peter Matovu
Nze Ivan simulabanga mu bantu abali ba ssente mu ggwanga muno. Nze natuuka n’okwewa omulimu gy’ali nga ndaba yeetaaga obukuumi ne mba omu ku bamukuuma.
Olumu ne bwe yabanga ne ssente entono mu nsawo, ng’asobola okubuwa abantu abali awo n’atambula nga talinaamu. Nze mbaddenga ne Ivan buli lw’abaddenga mu ggwanga naye nga bw’obeera naye omanyira ddala nti ensi eteredde.
Tewaba kizibu, era tewaba nnaku. Ivan abadde musajja wa kisa nnyo ng’abantu abamu abanywesa ne ku mwenge gwe batasobola kwegulira mu nsawo zaabwe.
Abadde ng’alimu amasannyalaze agasika abantu okuyiika w’ali.
Kale ng’oyinza okugamba nti baba bamusuubiramu omwenge n’okulya okw’obwereere kyokka nga weebuuza bamanya batya gy’ali kubanga emikolo egimu abaddenga tagiranga naye nga bayiika.
N’abamabaala babadde bamufunamu nnyo kubanga babaddenga bawa abantu ne banywera bwereere olwo ne bamukuba bbiiru omulundi gumu ate nga yonna agisasula.
Nkugambye, tunywedde omwenge wansi w’enjuba nange nenzikiriza nti kyekyo. Ky’ova olaba bwe baamubise, nawunze.
Nze nategeezezza ne maneja we ow’omu Uganda essimu (Henry) Kato, kyokka kitalo.
Jackie Tabingwa
ONO ye yatandika akabaga k’oku bbaala ya Ambience aka eya White and Red oluvannyuma n’etwalibwa Sheila Don Zella.
Ivan Ssemwanga teyamuwanga ssente ku kabaga kano kyokka yamusabanga abeerewo olumu bankuba kyeyo ababeera mu Amerika ng’oyinza okugamba nti be baali bannannyini mukolo.
Kino kyali kityo kubanga Jacky eyagutandikawo abeera Boston.
Ebyembi bankubakyeyo b’e South Afrika nga bakulembeddwamu Ssemwanga baagubabbako ne batandika kuyiwaayiwa ssente mu bacakaze omwali n’Abamerika ne kisukka.
Obunyuvu bw’omukolo ogwo bwawaliriza Jacky okuddamu okwaniriza Ssemwanga ne banne aba ‘Rich Gang’ bacamule omukolo.
Jacky ng’omuntu takwatanga ku ssente ya Ssemwanga okuggyako okusanyusa abagenyi be nga kye kyavaako ekivvulu ekyo okubaawo buli December okukwata ennyo ne Don Zella n’akiryawo.


text:
BYA ALICE NAMUTEBI
Bano okugenda mu kkooti enkulu bawakanya ensala y'omulamuzi Robert Mukanza eyagoba okusaba kwabwe n’abawa amagezi nti bwe baba baagala lipooti y’omusawo balina kugenda mu kkooti enkulu.
Abasiraamu bakyakiremeddeko nti, baatulugunyizibwa mu ngeri ez’enjawulo nga bakyali ku poliisi omwali okubakubisa amasannyalaze ne waya, okubasiibya nga babasibye amaaso n’engeri endala nga kati baafuna obuvune obw’amaanyi kungulu ne munda ng’abamu tebakyasobola kulaba na kuwulira bulungi.
Bano baagala okufuna lipooti y'omusango eyeetongodde basobole okuggula ku bapoliisi omusango gw'okubatulugunya, saako okulaga kkooti nti okukkiriza emisango n'okukola sitaatimenti baakikola luvannyuma lw'okubakaka n’okubatulugunya ennyo.
Ye akulidde oludda lwa gavumenti oluwaabi, Patricia Cingitho yategeezezza omulamuzi Mukanza owa kkooti ya Buganda Road gye baabadde bazze okweyanjula nti okunoonyereza kukyagenda mu maaso era poliisi eneetera okumutegeeza we bakutuusizza.
Abavunaanibwa kuliko: Mahad Kasalita, Yusuf Lubega, Muzamiru Ssali, Hussein Wasswa, Hajara Nakandi, Abubaker Kyewolwa, Hassan Kato, Miiro Ismail Bukenya ne Abas Musa. Wabula n'okutuusa kati tekinnamanyika poliisi weetuuse n’ebyokukomyawo owooluganda lwa Magara, Patrick Kasaija amanyiddwa nga Pato eyaddukira mu South Afrika agambibwa okuba nga ye yaluka olukwe lw'okuwamba n'okutta Magara.
Magara yattibwa mu February omwaka guno oluvannyuma lw'okuwambibwa, omulambo gwe ne bagusuula e Kigo.
Abatemu okutta Magara baasooka kusaba bazadde be obukadde 700 kyokka olwazifuna ne bamutulugunya omwali n'okumusalako engalo nga bwe bakwata akatambi ke baaweereza bazadde be.
Oludda oluwaabi lwategeezezza kkooti nti, okunoonyereza kukyagenda mu maaso abasibe ne bazzibwayo ku limanda okutuusa nga October 3, 2018.


text:
ABAKULIRA ekitongole kya ISO bongedde okuteeka akazito ku mugagga wa Movit, bwe baleese obujulizi obulaga enkolagana ye n’abasajja abamulumiriza.
Kuno bagasseeko ne bye bazudde ku ngeri poliisi gye yavuluga emisango era omu ku baserikale eyali anoonyereza n’amaliriza ng’aweereddwa omulimu mu kkampuni ya Movit n’asuulawo emirimu gya poliisi!
Aba ISO okukwata Simpson Birungi nnannyini kkampuni y’ebizigo bya Movit beesigamye ku bujulizi obuleeteddwa abasajja babiri abagamba nti babadde bapangisibwa omugagga okukola ‘misoni’ ezirimu obutemu.
Birungi baasoose kumukwatira ku kisaawe e Ntebe ne bamutwala ku kitebe kya bambega ba poliisi e Kibuli ne bamuggyako siteetimenti wabula n’ayimbulwa ku kakalu ka poliisi.
Kyokka oluvannyuma ISO yazzeemu n’emukwata era ensonda zaategeezezza nti akuumirwa Kyengera mu kamu ku buduukulu bw’ekitongole kino ekiketta munda mu ggwanga (Internal Security Organisation – ISO).
Omwogezi w’ekitongole ekikessi mu poliisi, Vincent Ssekate yagambye nti bambega ba poliisi baabuuzizza Birungi ku byekuusa ku kutemula Maneja we Stephen Agaba era oluvannyuma n’ayimbulwa ku kakalu ka poliisi.
Wadde Ssekate yagambye nti eby’okuddamu okukwata Birungi tebannabitegeerako nga poliisi, ensonda zaategeezezza nti ISO yazzeemu okumukwata oluvannyuma lw’okukitegeera nti aba poliisi bangi babadde bamanyi ku nsonga zino wabula nga tebazigoberera mu bugenderevu era abamu baali baamufuula lusuku.
Oludda lwa Movit lugamba nti abantu abamu babadde bajja n’obujulizi obujingirire ku Birungi era nga balaalika nti bwe baba tebaweereddwa ssente bagenda kwonoona erinnya ly’omugagga n’erya kkampuni; nti era ne babawa ssente okutaasa ekifaananyi kya kkampuni wadde nga bakimanyidde ddala nti obujulizi tebuliiko mutwe na magulu.
Obujulizi abasajja ab’enjawulo bwe boogera ku Movit bwetoloolera ku bintu bibiri: Okutta Maneja Asaba mu 2009 n’okwokya ekisulo ky’abayizi ba Budo Junior omwafi ira abayizi 20 abaali basula mu Nassolo mu April 2008.
Abasajja abalumiriza Birungi bagamba nti ebbanga eryo lyonna ensonga zino zibadde zitambulira mu poliisi wabula ng’abanene baazituulaako okutuusa ISO lwe yazitegeddeko n’ezizuukusa.
OBUJULIZI ISO BW’ERINA KU MOVIT Ivan Musimenta amanyiddwa nga ‘Muleefu’ eyakwatiddwa ab’ekitongole kya ISO wamu ne munne Yusuf Kiggundu bye bannyonnyodde by’ebyatadde Birungi (Movit) mu kattu.
Bwe bumu ku bujulizi ISO bwe yeesigamyeko ennyo mu kussa akazito ku mugagga. Muleefu annyonnyola nti mu October 2017, yafuna essimu okuva eri mukwano gwe Yusuf Kiggundu, eyali omuserikale w’ekitongole kya Poliisi ekya ‘Flying Squad’ ng’asinziira Kawempe, n’amutegeeza nti yalina amawulire emeekusifu ge yali ayagala okugabanako naye. Agamba nti nga basisinkanye, Kiggundu yali n’omusajja omulala oluvannyuma gwe yategeera nti ye Moses Lumu.
Lumu yabategeeza nti yali omu ku bantu abasatu omugagga wa Movit be yakwasa ddiiru y’okwokya ekisulo ky’Abayizi ba Budo Junior mu mwaka gwa 2008. Lumu yali ayagala Kiggundu amuyambeko okukuba pulaani y’okuteeka omugagga ku kisenge nti amusasule obukadde 50 ze yasigala amubanja mu ddiiru eyo.
Muleefu mu kunnyonnyola agamba nti: Ebigambo bya Lumu byatwewuunyisa era nze ne Kiggundu ne tukkiriziganya ensonga zino okufunayo omuntu ow’amaanyi mu gavumenti oba ekitongole ky’ebyokwerinda tuzibayingizeemu basobole okuzirondoola obulungi.
Muleefu ne Kiggundu bagamba nti baayingira mu nsonga ezo okuyamba ku Lumu wabula kyababuukako ate ISO bwe yatandika okubakwata.
ENGERI ISO GYE YABAKWATA ISO yasooka kukwata Kiggundu owa Flying Squad era ono baamuyoola May 1, 2018 ng’ali kumpi ne Acacia Mall ate enkeera nga May 2, 2018 ne bakwata Muleefu gwe baataayiriza ku Kabu Super makert e Kyaliwajjala.
Nga May 4, 2018, ISO ng’eyambibwaako Kiggundu ne Muleefu baazuula omusajja Lumu, we yali yeekwese oluvannyuma lw’okukitegeera nti abantu be yali yeesiga ate babakutte. Muleefu agamba nti Lumu yabategeeza nti omugagga wa Movit yabawa misoni ya Budo ng’ali ne banne abalala babiri okwali Julius ne Byamukama, nti era n’abasuubiza okubawa obukadde 70, nga bamalirizza misoni y’okwokya Budo.
“Bino byonna Lumu yabyogera nga n’okukankana akankana ng’agamba nti amayitire ga banne okuli Julius ne Byamukama, tagamanyi ng’agamba nti bayinza n’okuba nga baafa.” bwatyo Muleefu bw’annyonnyola. Muleefu agamba nti olw’obukulu bw’ensonga, baatuula ne Lumu ne bamuggyako siteetimenti era ne bamukwata ne ku katambi ng’alumiriza Movit.
Muleefu agamba nti ye ne Kiggundu baasalawo ne banoonya omugagga wa Movit okumubuuza oba alina ky’amanyi ku bigambo bya Lumu. Muleefu agamba nti baasisinkana mu bifo eby’enjawulo okwali Village Mall e Bugoloobi, Pope Paul mu Ndeeba, Kabira Country Club, Quality Shopping Village e Lubowa, Eden Service Park, Kiwaatule Country Club ne ku City Ville Washing Bay and Lounge e Bukoto. Attottola nti: Bwe twasisinkananga ne Movit ng’atugamba nti byonna ebimwogerwako tebyali bituufu naakamu.
BAGGYA SSENTE KU MUGAGGA Agamba nti mu nsisinkano gye baalimu ku Pope Paul mu Ndeeba, omugagga yabuuza Lumu ne tiimu yonna, ssente ze baali baagala abawe obutabaako gwe babuulira ku bintu bya Budo era nabo kwe kumusaba obukadde 100.
Muleefu ayongera okuttottola nti: Nga tannaddamu kigambo kyonna, omugagga yabasaba bamugumiikirizeemu asooke ayogereko ne looya we. Oluvannyuma yabasuubiza okuzibaweera mu ddoola era ne bakkaanya ddoola emitwalo esatu (obukadde obusoba mu 110). “Twasisinkana e Kiwatule Country Club ku saawa 7:00 ogwemisana ng’omugagga ali ne looya we Mutyaba kyokka ku ddoola emitwalo esatu, yakwasa Lumu ddoola omutwalo gumu n’ekitundu, era n’amulagira okuteeka omukono ku mpapula looya ze yali nazo.
Ng’amukwasa ssente, omugagga yateekawo akakwakkulizo nti omusajja Lumu yali alina okuddamu okwogera mu katambi akalala ng’amenyawo bye yali amwogeddeko ku by’okwokya Budo Junior.” Bw’atyo Muleefu bw’ayongerako.
BATTUKIZA OKUBANJA Wabula oluvannyuma Lumu, Kiggundu ne Muleefu battukiza okubanja nga bagamba nti yabafera mu kifo ky’okubawa emitwalo gya ddoola esatu yabawa gumu kitundu era omugagga bwe yabategeeza nti tagenda kubawa wadde omunwe gw’ennusu kwe kusitula enkundi era awo ensonga kwe kulanda ne zituuka mu ISO era Lumu n’akola siteetimenti ng’alumiriza omugagga ku bya Budo.


text:
Mwewale akawuka akaleeta mukenenya
Omukulembeze w’eggwanga Yoweri Kaguta Museveni asabye banna Uganda okulwana ennyo okulaba nga beewala okufuna akawuka kaamukenenya naddala nga bali mu kaweefube okulaba nga bakalwanyisa.
Bino bibadde mu bubaka bwe bwatisse omumyuka we Edward Kiwanuka Ssekandi ku mukolo ogwokutongolezaako enkola ey’okulwanyisa akawuka ka siriimu omwaka gwa 2030 gugende okutuuka nga kaweddewo era nga enkola eno yatuumibwa the Presidential first track initiative nga omukolo gubumbujjidde ku kisaawe kya GTC mu district ye Kalungu.
President Museveni ategeezezza nti akimanyi nti akawuka ka siriimu kali nnyo mu baana abato kyokka nga kino kiva ku basajja abakulu abaganza abaana abato kyokka ate nga kizuuliddwa nti bo batya okugenda okufuna eddagala mu malwaliro ekibongedde okufa.
Minister avunaanyizibwa ku nsonga z’obwa president Esther Mbayo asabye abasajja abakulu okuleka abaana abato okutwala mu maaso n’emisomo gyabwe baleme kutta biseera bya baana bato eby’omu maaso.
Omubaka wa Kalungu West Joseph Gonzaga Ssewungu agamba nti gavumenti esaanye okwongera amaanyi mu basawo b’ebyalo (VHTs) okusobola owongera obuweereza ku kulwanyisa siriimu.
Atwala eby’obulamu mu district ye Kalungu Dr Ronald Mutebi ategeezezza nga bwebagezezaako okulaba nga balwanyisa akawuka ka siriimu nga kati bagenda nnyo mu bitundu ebisuubirwamu akawuka akangi .
Kaweefube ono atongozeddwa mu district 23 ezikola amasekkati ga Uganda.


text:
BYA MARGARET ZALWANGO
Agasirwe ng’ayita mu munnamateeka we, Frank Kanduho yasaba kkooti emuyimbule ku kakalu kaayo awoze ng’ava wabweru, kuba omusango ogumuvunaanibwa gweyimirirwa.
Yalaga nti alina amaka g’avunaanyizibwako agenkalakkalira, era nga mwetegefu okugondera ebiragiro bya kkooti ssinga aba ayimbuddwa.
Yayongerako nti, musajja muzadde alina abaana ab’okulabirira abataliiko nnyabwe kuba yafa era bwatateebwa tebajja kufuna abafaako bulungi. Yaleeta abantu bataano abamweyimirira.
Ensonga ze yawadde tezaamatizza mulamuzi era n’akkiriziganya n’oludda oluwaabi olwategeeza kkooti nti ssinga Agasirwe ayimbulwa yali waakutataaganya okunoonyereza n’obujulizi obwandireeteddwa obulina okwesigamwako nga bawulira omusango.
Baawakanya n’abajulizi be yaleeta be baagamba nti tebaalina bisaanyizo.
Ssentebe wa kkooti, Lt. Gen. Andrew Gutti mu kusoma ensala ye yategeezezza nti akkiriziganya n’ensonga zonna ezaaweebwa oludda oluwaabi.
Yagambye nti, engeri Agasirwe gy’ali ofiisa w’eddaala erya waggulu mu poliisi alina obusobozi okuyingirira ofiisi ez’amaanyi n’agootaanya obujulizi obwandibadde bumulumiriza.
Gutti yayongeddeko nti, Agasirwe abantu be yaleeta okumweyimirira tebasaanidde kuba kuliko ba ofiisa ba poliisi abatalina lukusa kuva ew’omuduumizi wa poliisi mu ggwanga, nga bwe kirambikiddwa mu tteeka nnamba 28 erifuga abaserikale ba poliisi.
Abajulizi abalala okwali abantu baabulijjo, Gutti yagambye nti baali tebasobola kweyimirira ofiisa wa poliisi ali ku ddaala erya waggulu.
Baalemwa n’okuleeta wadde ebbaluwa ezibanjula okuva ku L.C. Agasirwe yazziddwa e Luzira gy’anaava okujja mu kkooti nga bawulira omusango gwe.
Omusango guddamu leero ku Lwokubiri.


text:
Ebya Thwanga Bugha
E AWAKE!
Ekibulyo: Abandu bangyi banzire eribya n’amaghalha awuwene. Wukalengekanaya ni kyahi ekya thwanga kolha eriyitheya okwa malhwere?
Erisako: Emi 22:3
Erighabayo: E Awake! eno yikakanaya okwa bya thwanga kolha nuku thwanga yitheya n’erikehya okwa byanga leka ithwalhwalha.
KANGIRIRAYA EKWENENE
Ekibulyo: Mbwino Nyamuhanga yukathulethera eriaghalhwa kutse hali ebindi?
Erisako: Yobu 34:10
Ekwenene: Nyamuhanga s’iyo akathulethera eriaghalhwa. Aliriryo, Sitani, abandu erithwamu nabi, n’okwa bundi buthuku eriyisanga ahabi okwa ndambi nyibi bya bikaleka ithwaghalhwa. Omughulhu thukaghalhawa, Nyamuhanga akabya inianayitheghekire erithuwathikya. Athwanzire kutsibu.
BUSANA NAKI KITHOLERE ERIGHA E BIBLIA? (Evidiyo)
Ekibulyo: Mbwino wukalengekanaya wuthi Nyamuhanga yukasondolha ekihugho? [Leka asubiraye.] Ekya Biblia yikabugha kyangana kuswekya. Aka vidiyo kakuhi kano kakasoborera. [Kanganaya evidiyo.]
Erighabayo: Esura 11 ey’ekitabu kino yikakanaya okwa kikaleka Nyamuhanga inialekereraho eriaghalhwa n’ekyatheghekire erikolha busana nalyo. [Ghaba ekitabu E Biblia Yikakangiriraya kutse Yanga Thukangiriryaki.]
THEGHEKA EBYAWU EBYA WANGA TSUKA NABYO
Kolesaya ebyabirithakanganibwa erithegheka ebyawu ebya wanga tsuka nabyo.


text:
Bya Stella Naigino
Ashimu Wasuleke wa myaka 12 era anyumirwa nnyo okuyimba n’okuzina. Muyizi mu Wazemba Primary School e Mbale era agamba nti, ekitone kye akifunyeemu kuba mw’afuna ebisale by’essomero.
“ Kuva buto nga njagala okuyimba n’okuzina, era abasomesa bange bwe banzuulamu ekitone bannyamba okukuza ekitone kyange era ne bankwataganya n’aba bbandi ya Wanale erimu abaana nga kati nze ngikulembera.
Ekitone kintuusizza we nali sisuubira kuba bazadde bange tebalina busobozi era osanga ssinga nava dda mu ssomero. Ate bbandi entambuzza mu bitundu ebirala era nkubiriza bato bannange obutasuulirira bitone byabwe.
Wabula kino ate tekikulemesa kusoma, kuba asomyeko ate ayanguyirwa okukuza ekitone kye n’okukifunamu ekisinga obulungi," Wasuleke bw'amaliriza.


text:
Amawulire
Abaali baagobwa mu Lwera batandise okuddayo.
Ivan Ssenabulya
October 11th, 2018
Bya Mbogo Sadat.
Abatuuze abasoba mu 600 abaali baagobwa Samuel Kakande ku ttaka elya yiika 160 e Kamaliba mu Lwera mu district ey’e Mpigi batandise okudayo oluvanyuma lwa president Museveni okukyalayo n’alagira baddeko.
Muntekateeka eno Waatondebwawo akakiiko ka bantu 20 nga kakulemberwa Lt. Col. Edith Nakalema okuva mu maka g’obwa president okuteekateeka enkomawo ennungi ey’abantu bano ku ttaka lino obutasukka mwezi guno kyokka abatuuze bbo balabika tebalinze mulimu gwakakiiko era baatandise dda okwezzayo ku ttaka.
Ssentebe w’ekyalo kino Sulaiman Kaweesi atutegeezezza nga President bweyalagira nti gavumenti eyambeko abantu bano okubazimbira amayumba ng’ebawa amabaati n’ebyeyambisibwa ebirala.


text:
Vivian Nassuuna ku myaka mukaaga yeetegekera ebikozesebwa ku ssomero buli lunaku ng'avudde ku ssomero. Alaga bw'ayita mu kawungeezi ke ate ng'afuna n'obudde...
ABASSE Sarah Nalubega baalumbye misana! Mukaziwattu yabadde busukkakkubo n’awulira mukazi munne alaajana.
OMUTEMBEEYI Bashir Muwonge akaabizza abagagga b’omu Kikuubo amaziga. Azzeemu okubawangula n’enkoona n’enywa ekibanyiizizza nga beewuunya omuntu atalina...
BAFAANAGANA nga nswa, bambala bye bimu ne baganzi baabwe olumu babatabula. Kyokka eky’okubagabana tekiriimu! Bano be balongo Hadijah Babirye ne Taus Nakato...
Engeri gyebaapanga okussa abasiraamu mu nsonga za Kawessi
Abaddukanya kkampuni ya Nile Still and plastics limited ku kyalo Nangwa ekisangimbwa mu ggombolola y’e Nama mu disitulikiti y’e Mukono n’okutuusa kati...
Omusumba Henry Nyanzi owa Seeta Victory Church atabuse ne mukazi we owempeta eyaakazaala abalongo n’awasa omukazi omulala mu nkukutu.
Nali nduubirira kuyita bigezo kyokka ebitone byanfuukira ‘magineeti’ nga binsika okunzigya ku bitabo, okukkakkana nga n’ebigezo eby’akamalirizo sibikoze...
Sseggwanga y’omu ku baatandikawo ttiimu ya Express ng’ali wamu n’omugenzi Jolly Joe Kiwanuka.
Okutuuka ku kkula lino agamba tebibadde byangu kuba kitaawe yali asimbidde ekkuuli ekirooto kye kino ng'agamba nti tayinza kukkiriza mutabani we kuva mu...
19 Oct 2018
19 Oct 2018
19 Oct 2018
19 Oct 2018
19 Oct 2018


text:
Omuzibizi wa ttiimu y’eggwanga ey’omupiira ne URA FC kyaddaaki akomyewo. Savio Kabugo asangiddwa ng’atendekebwa mu ggiimu ya Wooteeri ya Africana ategeezezza nti yalongoosebwa bulungi n’awona era ng’ekyasinga okumuyamba kwekugoberera abasawo byonna byebaamugambanga.
Ono agenze mu maaso n’ategeeza nti asiimyennyo okudda ate n’aba ng’akyalina obulamu bweyeebalizza katonda era n’agamba nti mwetegefu okuwaayo kyonna ekyetaagisa mu kudduukirira Kiraabuye (club) okuwangula ekikopo kya Azam Uganda premier League 2015/2016.
Savio agenda funa okuvuganya ku nnamba gyazannya ne Kasagga Richard,Sam Ssenkoomi,Jimmy Kulaba,Deo Othieno ne Bob Kasozi.Kinajjukirwa nti omuzibizi wa tiimu y’egwanga abadde amaze omwaka mulamba nga tazannya mupiira oluvannyuma lw’okulwalira ku ttiimu y’eggwanga ng’eri mu mpaka ez’okusunsulamu ez’ekikopo kya Afrika ekya 2015.
Nga Uganda ezannya omupiira gwayo ogusooka ne Mali mu mpaka za CHAN eziyindira mu gwanga lya Rwanda ,ekibiina ekiddukanya omuzannyo gw’omupiira mu Afrika kikasiza nga Ivan Ntege ne Hassan Wasswa Dazo bwebatagenda kuzannya mupiira guno.
Ivan Ntege yawezezza kaadi ezakyenvu ezimukugira okuzannya omupiira oguddako mu mpaka zino ate ye Hassan Wasswa Dazo yafuna kaadi emyufu nga Uganda ezannya ne Sudan mu mpaka ez’okusunsulamu abaneetaba mu CHAN 2016 e Nakivubo mu luzannya olusooka. Omutendesi wa Cranes Micho Multin agumuzza egwanga ,bwagambye nti abazannyi abali munkambi basobola bulungi okubikirira ebituli bino.
Micho amaaso agatunuulizza abazannyi babiri okuli Bernad Muwanga ne Timothy Awanyi nga kubano kwagenda okulonda omusika wa Ivan Ntege mu mupiira gwa Mali ogugenda okuzannyibwa akawungeezi ka leero mukibugi Gishenyi. Tiimu nga bwesuubirwa okutandika Leero: Ismail Watenga,Dennis Okoti,Ochaya Joseph,Kasagga Richard,Timothy Awanyi,Benard Muwanga,Kezron Kizito,Mutyaba Muzamir,Okhuti Ceasar,Miya Farouk,Ssekisambu Erisa.
Ddaaki Uganda Cranes etuuse ku luzannya oluddirira olw’akamalirizo mu kikopo ekiwakanirwa amawanga ag’amasekkati n’obuvanjuba bwa Ssemazinga w’Africa (CECAFA) era yaakuzannya ne ttiimu ya Ethiopia abategesi b’empaka zino omwaka guno.
Kinajjukirwa nti Uganda yawangudde Malawi bweyabakubye ggoolo bbiri bwereere(2-0).Ate ababadde bannantameggwa b’empaka zino aba Kenya bawanduddwamu Rwanda mu kakodyo ak’okusimulagana peneti oluvannyuma lw’omupiira okugwa amaliri okutuuka ku ddakiika ey’ekyenda.Enteekateeka y’emipiira nga bwegigenda okuzannyibwa mu luzannya olw’akamalirizo olwa leero ku lw’okuna eraga nti Uganda yaakwambalagana ne Ethiopia ku ssaawa mukaaga n’ekitundu ez’emisana (Uganda vs Ethiopia 6:30 ez’emisana) ate Sudan eyambalagane ne Rwanda ku ssaawa ssatu n’eddakiika amakumi 45 ez’emisana (Sudan vs Rwanda 9:45 ezemisana)


text:
Ebifa mu ggwanga Uganda
Obwa Kyabazinga n'oluda oluvuganya gavumenti binaasigalawo?
Emirimu gisanyaladde mu paalimenti, ababaka tebakyateesa, kino kivudemu ki?
Okujukira Omugenzi Ssebaana Kizito
Ebifa Mu Ggwanga
Kiki ekiviriddeko abanene okulwaanagana
Ebigenda Mumaaso mu Ggwanga
Tooci Kumbeera Y'eggwanga
Ebifa mu Ggwanga Uganda
Emyaka 31 Egya NRM
Butegezaaki mu byobufuzi bw'eggwanga
Olunaku Lwabakyala, Omukyala Wa Uganda Asaanye Alukuze?
Obulippo N'enakalu mukalulu ka EALA. Kiraga ki kuby'obufuzi bya Uganda?EALA
Nadduli Atabukidde Buganda ku Ttaka
Obuwanguzi bwa Trump, kiki ekyokiyiga eri Bannauganda ne Africa?
Ebigenda mumaaso mu paalimenti
Ettaka, Kasirye Gwanga ayokeza tulakita Ani asengula ab'e Mubende? Ensonga za Banka enkulu Embeera mu Kenya
Ebifa mu ggwanga Uganda
Museveni e Nakawuka, abasawo abagobye Ensonga Z'enkyankwanzi Ensonga za Muhanga
Ebbugumu mu musango gwa Kayihura, Kirengeza ggwanga gyelilaga?
12Page 1 of 2


text:
Olwa leero lwa Kazooba,Bbalaza ennaku z’omwezi ziri 3rd omwezi guno ogwa Kasambula Ogw’omusanvu gwetwakatandika.
Ng’ennono z’akawaayiro kaffe kano ak’amakulu n’ennono y’erinnyalyo bweziri,buli ntandikwa ya mwezi twogera ku nnono y’erinnya ly’omwezi ogwo.
Omwezi guno gumanyiddwa nga Kasambula engeri okuva edda gyegwayakangamu omusana era Abaganda mwebaasambuliranga oba mwebaategekeranga aw’omusimba mu masimba agaddiriranga mu mwezi gw’omunaana.
Olw’omulimu guno ogwakolerwanga mu mwezi guno ogw’okusambula Omuganda yasalawo gutuumwe Kasambula.
Omusomi waffe jjukira nti Omuganda yatuumanga amannya okusinziira ku mirimu gyeyakolanga n’ekiseera mweyagikoleranga.
Bya Kizindo Lule
Olwa leero lwa Kazooba olwa Bbalaza,ennaku z’omwezi ziri amakumi 26th omwezi guno ogwa Ssebaaseka ogw’omukaaga.
Mu kawaayiro kaffe kano ak’Omumuli gw’eby’ennono leero tutunuulidde ennono y’erinnya lw’Olusozi Lubaga.
Olusozi luno kwe kwalinga Olubiri lw’Obwakabaka bwa Buganda olukulu nga lwabeerako emyaka egiwera.
Kabaka eyasembayo okubeera mu Luiri luno olwali ku lusozi Lubaga ye Kabaka Ndawula Nsobya ow’ekkumi n’omwenda eyafuga Obuganda wakati wa 1724-1734 weyakisiza Omukono.
Olwaba olwo ng’Olubiri luno lwakwata omuliro oluvannyuma lw’okukubwa eggulu era neruggwaawo lwonna.
Abawanuuzi baawanuuza ebiyinza okuba nga bye byaviirako Olubiri luno okukubwa eggulu era okukkakkana nga Kabaka alagidde basajjabe okuzzaawo Olubirirwe ku ntikko y’olusizi lwali luliraanye luno olw’e Mengo.
Oluvannyuma olusozi Lubaga lwaweebwa abasomi baluzimbeko ekiggwa kya Katonda nga bano baakulemberwamu Omufaransa Father Pierre Lourdel Monpel ne Brother Amans.
Bano be baakulemberamu abakkiririza mu nzikiriza y’Abaruumi/Romans abaakazibwako Abakatoliki nebatandika okubaga n’okusamba ettaka eryazimba ekerezia eyasooka okwo ssaako okusala e Ssubi eryagisereka.
Olw’Ekerezia okuzimbwa ku lusozi abaaluwalampanga nga baagala okulaba ekigenda mu maaso bwe baatuukangayo nga balaba nnene atenga omulimu ogutannakolebwa munene be baagamba nti ‘’Ooh gano gakyali mabaga’’.
Olw’ebigambo bino okuddinganwa ennyo abeeru baalowoozesebwa nti ob’olyawo lyerinnya ly’ekifo kino nabo nebatandika kugeegeenya ekyo okukkakkana nga kikaziddwako Lubaga.
Bya Kizindo Lule
Olwa leero lwa Mukasa Olw’okusatu ennaku z’omwezi ziri 21st omwezi guno ogwa Ssebaaseka Ogw’omukaaga.
Leero tutunuulidde ennono z’erinnya ly’Ow’essaza Bugerere erya Mugerere.
Ekitundu ky’essaza lino ekiriranye amabira ga Kyaggwe kyayitibwanga Bulondoganyi nga n’abakibeeramu bayitibwa Balondoganyi era Obugerere bwennyini bwafugibwanga omukulu eyayitibwanga Namuyonjo n’abantube ne bayitibwa Banyala.
Omuzira Semei Rwakirenzi Kakungulu ye yagaziya ennyo Obulondoganyi/Obugerere buno ng’amaze okulwanyisa Namuyonjo eyali afugayo ku lw’Omukama wa Bunyoro.
Erinnya Mugerere lyali lya Balangira ba Banyala ab’enda ya Namuyonjo mu Bukama bwa Bunyoro wabula oluvannyuma lyalondebwa okusigala nga ly’ery’ow’essaza eryo.
Bya Kizindo Lule
Olwa leero lwa Walumbe Olw’okubiri ennaku z’omwezi ziri 13th omwezi ogwa Ssebaaseka Ogw’omukaaga.
Olwa leero njagadde tuyige ku nnono y’erinnya Kimera ery’Abalangira.
Kimera omubereberye yali mutabani wa Mulangira Kalemeera eyawangangusibwa mu Bunyoro ng’ono gyeyamuzaalira mu muka Kabaka wa Bunyoro Winyi ow’enseenene Wannyana.
Ng’Obuganda bulakasidde tewali Kabaka oluvannyuma lwa Ccwa Nnabakka okubula bwasalawo okunona Omulangira eyayitibwanga Wakyama Kalemeera gweyazaalira e Bunyoro oluvannyuma eyatuumwa Kimera ajje asikire entebe y’abajjajjaabe.
Ono yanonwa abataka abawerako mu kiseera Ssebwana weyakuumiranga Nnamulondo.
Abamu ku bataka Omulangira ono beyajja nabo okuva e Bunyoro kwaliko Katumba eyafuuka Mugema,Makumbi eyafuuka Kayiira GaajuuleNsamba Lukonge owe Buwanda n’abalala.
Omulangira ono Obwakabaka yabuuliira Ganda n’akuba Embuga ku Masanafu era bweyava awo n’agenda azimba ku Lubaga.
Ono abe Bunyoro gyeyazaalirwa era gyeyakulira be baamwogerako nti Omulangira eyamera ku Buganda Kimera,okuva olwo n’akazibwako Kimera.
Ono ye Kabaka ayogerwako okusinga okuleeta kuno Abanyoro olw’okuzaalirwa mu Lubiri lwa Kabaka waayo.
Olwa leero lwa Kazooba olwa Bbalaza ennaku z’omwezi ziri amakumi 29th omwezi guno ogwa Muzigo ogw’okutaano.
Mu kawaayiro kaffe kano ak’Omumuli gw’eby’ennono njagadde leero tutunuulire ensengeka y’obudde bw’emisana n’amannya ge bwaweebwa Omuganda.
Okutandika n’essaawa emu okutuuka essatu ez’okumakya buba budde bw’amalima/Amakunsammimbi/obw’Amanywataba.
Ssaawa ssatu okutuuka ku ttaano ke tuyita Akalasamayanzi wano akasana wekatandikira era kano ke kaggyanga Amayanzi mu Ssanja mwegaabanga geekwese ne gatandika okubuuka.
Ssaawa Mukaaga lyetuyita ettuntu kubanga omusana mwegwatandikiranga okutuntumuka.
Ssaawa musanvu okutuuka ku munaana ze tuyita ez’amalya g’eby’emisana/ez’amagwamubibbo/ez’amasaabamanzaali olw’emmere n’ebyassava ebiba mu budde obwo.
Essaawa munaana okutuuka ssaawa kkumi lye ggandaalo buno bwabanga budde bwa kuwummuliramu oluvannyuma lw’okulya nebapiiya.
Ssaawa kkumi okutuusa kkumi n’emu gaabanga makola ga byaggulo n’ekkumi n’ebbiri neziba ez’amayingira g’enkoko.
Olwo essaawa emu akawungeezi gaabanga malya ga byaggulo era Omuganda olwamalirizanga eky’eggulo baddanga mu kufuma na kugera ngero omwabanga obubaka obugunjula emiti emito.
Olwa leero lwa Kiwanuka Olw’okuna ennaku z’omwezi ziri amakumi 25th omwezi guno ogwa Muzigo ogw’okutaano.
Ng’abaana baffe bwebali mu nnaku ezisembayo badde ku masomero nga n’abamu bazzeeyo ssabbiiti eno entanda eno egenda eri abazadde ng’ennono mu nkuza y’abaana.
Ssi kyannono abazadde okunenengana oba okuyomba ng’abaana balaba ssi nakindi nga bawulira.
Kino bwekibaawo abaana batawanyizibwannyo mu bwongo omuzungu kyayita Psychological torture nga beebuuza ku babiri taata ne maama ani mutuufu ani mukyamu era bakkiririze mu ani.
Ng’abaana baffe bwebadda ku masomero mu ggandaalo lino,abazadde mwewale okulumaganira mu nziza y’abaana ku masomero abaana baleme kugenda na kizibu kino ku bwongo kubanga kiyinza n’okubalemesa okuyiga obulungi.
Mu nkuza y’abaana ey’ennono abazadde tebasaanidde kulaga butakkanya bwabwe eri baana,woofiisi y’abazadde gyebeenenyeza ky’ekisenge gyebasengekera ensonga z’amaka sso ssi mu lujjudde wadde mu maaso g’abaana.
Bya Kizindo Lule
Olwa leero lwa Mukasa Olw’okusatu ennaku z’omwezi ziri 24th omwezi ogwa Muzigo Ogw’okutaano.
Olunaku lwajjo twatunuulidde ennono z’erinnya ly’omutala Buyinjabutoole ogusangibwa mu Ssaza lya Beene erye Ggomba.
Omutala omulala oguliranye Buyinjabutoole ye Mpenja, ka leero nagwo tugwogereko.
Omugabe Wasswa Balamaga Kabaka gweyatuma okulwanyisa abanyoro abaali mu kitundu kino aba abasiindiikirizza okumala ekiseera era ng’alaba kati atandise kunojjola banojjole yalagira basajjabe nti mutandike kuwenja bawenje wonna webeekukumye.
Wasswa Balamaga okuyisa ekiragiro kino yasinziira ku lusozi waggulu era basajjabe buli omu weyayitanga ng’agamba nti ‘’Mpenja banyoro’’.
Olusozi Balamaga kweyasinziira okulagira basajjabe okuwenja abanyoro lwerwatuumibwa Mpenja n’okutuusa olwa leero.
Bya Kizindo Lule
Olwa leero lwa Walumbe Olw’okubiri ennaku z’omwezi ziri amakumi 23rd omwezi ogwa Muzigo Ogw’okutaano.
Mu kawaayiro kaffe kano ak’Omumuli gw’eby’ennono njagadde olwa leero tumalirizeeyo ennono endala ezitambulira ku linnya lya Kitunzi atwala essaza lya Beene erye Gomba eryaweebwa Wasswa Balamaga ow’Entalaganya eyaligobamu abanyoro.
E Ggomba eriyo Omutala oguyitibwa Buyinjabutoole nga ku mutala guno akayinja kaakubirako ekigere ky’omwana w’Omugabe Wasswa Balamaga Kabaka gweyali atumyeyo okugoba abanyolo abo.
Abatabaazi/abalwanyi ba Balamaga kwe kwogera nga beewuunya nti’’Obuyinja bwetoola okukuba omwana w’omugabe’’! ne leero ekitundu kino kyonna kyakazibwako Buyinjabutoole era lyerinnya erimanyiddwa.
Omutala guno guliraanye omulala ogumanyiddwanga Mpenja era mu Ggomba.
Olwa leero lwa Kazooba/Bbalaza,ennaku z’omwezi ziri amakumi 22nd omwezi ogwa Muzigo Ogw’okutaano.
Mu kawaayiro kaffe ak’amakulu n’ennono y’erinnyalyo tutunuulidde ennono y’erinnya ly’Owessaza lya Beene erye Buyaga amanyiddwa nga Kyambalango.
Essaza lino lyali kitundu kya Bukama bwa Bunyoro nga Obuganda bwalifunira mu ntalo za Kabarega ne Mwanga II era lyatongozebwa mu 1896.
Ennono y’erinnya lino ekwataganyizibwa ne Kabaka Muteesa Walugembe bweyaggya essaza lya Mugema lino erya Buyaga ku Mugema Nkakaalukanyi n’aliwa Tebukozza omusajja Ow’olugave Ow’olugave ekitaasanyusa bataka.
Tebukozza bwayali afuga essaza lino Kabaka Muteesa Walugembe n’amuwa erinnya erya Kyambalango ng’ategeeaza nti amwambazza ekitiibwa ekinene eky’okufuga essaza lya Jjajja wa Buganda Mugema ekigeraageranyizibwa n’omukopi okwesiba eddiba ly’engo ssonga lyesibwa Kabaka yekka.
Mu kiseera nga Tebukozza afuga Buyaga Kabaka Muteesa yalwalannyo abawanuuzi ne bagamba nti obwo ‘Busobe’ obuvudde ku kuwa Omukopi essaza lya Mugema lino.
Kabaka bweyawulira ebyo n’aggya Tebukozza ku ntebe n’azzaako Mugema Nkakaalukanyi olwo Tebukozza n’aweebwa obwa Kimbugwe e Buruuli erinnya Kyambalango nerisigalira atwala Buyaga.